Moonlight Tales: Κυνηγώντας το Στέμμα (Κεφαλαιο 36) - "Τραύμα"\nΚυνηγώντας το Στέμμα (Κεφαλαιο 36) - "Τραύμα"\nΗγεμονία της Πρεσλάβα, Ιούνιος 1020\nΗ Ναντέζντα για άλλη μια φορά αγνόησε τις συστάσεις του Στεφάν και μπήκε οικειοθελώς στη φωτιά της μάχης, με όπλο το τόξο της.\nΟι μάχες συνεχίζονταν, χωρίς σταματημό. Δεν υπήρχε ευκαιρία για ανάπαυση˙ ήταν όλοι τους συνεχώς σε επιφυλακή. Άλλες μάχες τις έχαναν, άλλες τις κέρδιζαν. Το σημαντικό ήταν ότι κέρδιζαν έδαφος. Προχωρούσαν ολοένα και πιο κοντά στα σύνορα αναγκάζοντας τους Πετσενέγους να απελευθερώσουν όσες μικρές πόλεις και χωριά είχαν λεηλατήσει στο διάβα τους. Αλλά είχαν δρόμο ακόμα, αν ήθελαν να τους διώξουν μια και καλή από τη χώρα.\nΜε την ενεργό συμμετοχή της στη μάχη, κλόνιζε την εμπιστοσύνη των αξιωματικών οι οποίοι είχαν μια πολύ συγκεκριμένη εικόνα του πώς έπρεπε να φέρεται μια γυναίκα. Εντούτοις, κέρδιζε το σεβασμό των συμπολεμιστών της, και αυτό για κείνη ήταν πολυτιμότερο. Φυσικά και η υποστήριξη των δυνατών ήταν σημαντική, όμως την υποστήριξη του λαού τη χρειαζόταν περισσότερο. Αυτοί ήταν που θα στέκονταν στο πλευρό της όταν θα ερχόταν η ώρα, να διώξει τον Καταραμένο από το προσκήνιο.\nΟ Στεφάν της είχε επισημάνει πολλές φορές τον κίνδυνο που διέτρεχε μα δεν τον άκουγε. Ούτε καν όταν τραυματίστηκε σοβαρά στο μπράτσο, αποθαρρύνθηκε, προς μεγάλη του απογοήτευση. Έμεινε πίσω λίγες μέρες κι έπειτα ξανά στα όπλα. «Δεν είναι τίποτα», εξακολουθούσε να του λέει κάθε φορά που ρωτούσε.\nΤουλάχιστον δεν πολεμούσε στην πρώτη γραμμή. Είχε μια στάλα σύνεση και συναίσθηση της πραγματικότητας, αναλογιζόταν ο Στεφάν μα στην πραγματικότητα τη θαύμαζε κι εκείνος. Και την αγαπούσε περισσότερο για το αδάμαστο πνεύμα και το πείσμα της. Κι ας υπήρχαν στιγμές που πίστευε ότι θα τον οδηγούσε σε φρενοκομείο.\nΤώρα, με τα ανθεκτικά δερμάτινα παπούτσια, το δερμάτινο αντρικό παντελόνι, τη λεπτή μάλλινη φορεσιά, τον αλυσιδωτό θώρακα, που προστάτευε τα ζωτικά της όργανα, και τα μαλλιά πιασμένα σ’ ένα κότσο, χωρίς το απαραίτητο γυναικείο κάλυμμα, έσπερνε το θάνατο στους εχθρούς. Σπανίως αστοχούσε και συνέχιζε χωρίς σταματημό για ώρες. Οι υπόλοιποι τοξότες την θαύμαζαν και αντλούσαν θάρρος από την παρουσία της. Μια πριγκίπισσα που κατοικούσε σε παλάτι ήταν στο πλευρό τους. Ήταν ποτέ δυνατό να χάσουν;\nΚαι τότε τον είδε. Μέσα στην αέναη πάλη για επιβίωση, μέσα στο χάος που επικρατεί μονάχα ο νόμος «σκοτώνεις ή σκοτώνεσαι», είδε τον Στεφάν από μακριά να μονομαχεί μ’ ένα γιγαντόσωμο πολεμιστή. Κατάλαβε από τα πετράδια πάνω στην πανοπλία του, που αστραποβολούσαν κάτω από το χλωμό φως του ήλιου, ότι είχε μεγάλο αξίωμα. Η Ναντέζντα ποτέ δεν έβγαινε αφύλαχτη στη μάχη, φρόντιζε πάντα να πολεμά έχοντας για κάλυψη συστάδες δέντρων. Γι’ αυτό και δεν είχε σκοπό να κουνηθεί από τη θέση της.\nΟ γιγαντόσωμος ξένος όμως, κατάφερε ένα δυνατό χτύπημα στον Στεφάν. Η Ναντέζντα ένιωσε μεμιάς τον κόσμο να τραντάζεται. Όλα γύρω σκοτείνιασαν και κάθε κύτταρο του κορμιού της επικεντρώθηκε στον Στεφάν, που είχε σωριαστεί αιμόφυρτος στο χλωρό γρασίδι. Βίωσε ένα συναίσθημα τόσο δυνατό που σάρωσε τα πάντα και δεν άφησε χώρο για τίποτα άλλο.\nΤην ίδια στιγμή πετάχτηκε και έκανε μερικά βήματα μπροστά. Με αστραπιαίες κινήσεις έστειλε θανατηφόρα βέλη στον αντίπαλο του Στεφάν. Το πρώτο τον βρήκε στον ώμο του χεριού που ετοιμαζόταν να σκίσει το λαιμό του θύματός του. Ανέκοψε την κίνησή του και της χάρισε μερικά δευτερόλεπτα. Το δεύτερο ήταν καλύτερα ζυγισμένο και τον βρήκε στο θώρακα. Το τρίτο και το τέταρτο τον πέτυχαν ίσια στην καρδιά. Όπως και το πέμπτο. Και το έκτο στο μάτι. Τελικά, σωριάστηκε κι εκείνος στο γρασίδι, ετοιμοθάνατος ή ήδη νεκρός.\nΌμως, ο Στεφάν δεν μπορούσε να συνεχίσει να κείτεται εκεί, απροστάτευτος. Αργά η γρήγορα κάποιος θα τον αποτελείωνε.\nΓι’ αυτό και η Ναντέζντα χωρίς να νοιαστεί για τη δική της ασφάλεια όρμησε στην ανοιχτή πεδιάδα, όπου δεν υπήρχαν δέντρα για κάλυψη. Σαν από θαύμα κανείς δεν την στοχοποίησε. Πρόλαβε να φτάσει στο πλάι του. Είδε ότι το τσεκούρι του εχθρού είχε διαπεράσει το μέταλλο της πανοπλίας του Στεφάν και είχε αφήσει ένα βαθύ τραύμα που διέσχιζε οριζόντια την κοιλιά του. Το αίμα έτρεχε ποτάμι, κι έβαφε τα χόρτα γύρω βαθυκόκκινα, σε πλήρη αντίθεση με το πράσινο της φύσης.\nΠερισσότερο αισθάνθηκε παράάκουσε τον άντρα πίσω της. Ψύχραιμη, άρπαξε το σπαθί του Στεφάν και απέκρουσε την επίθεσή του. Μετά από μια ολιγόλεπτη ξιφομαχία η Ναντέζντα έμπηξε το ξίφος στην καρδιά του και τον σκότωσε.\nΎστερα από την αποτυχία της να υπερασπιστεί τον εαυτό της σ’ εκείνη την επίθεση ληστών, είχε εξασκηθεί. Δεν ήθελε να χρωστά ευγνωμοσύνη σε κανέναν. Γι’ αυτό είχε βάλει σκοπό να διορθώσει τις αδυναμίες της. Τώρα, ήταν ευγνώμων για το δύσκολο και περήφανο χαρακτήρα της.\nΜα, δεν της περίσσευε χρόνος να σκεφτεί. Δεν μπορούσε φυσικά να σταθεί εκεί και να συνεχίσει να πολεμά σώμα με σώμα, πάνω από τον βαριά τραυματισμένο Στεφάν. Θα την σκότωναν, κι εκτός αυτού έπρεπε να τον μεταφέρει σ’ ένα ασφαλές μέρος, ώστε να τον περιποιηθεί. Θα πέθαινε χωρίς φροντίδα και άμεση θεραπεία.\nΣυγκέντρωσε τις δυνάμεις της και τον ανασήκωσε. Έπειτα πέρασε το δεξί του μπράτσο πάνω από τον ώμο της, έτσι που να στηρίζεται στην πλάτη της. Έκανε μια προσπάθεια να σηκωθεί. Δεν τα κατάφερε με την πρώτη. Βλέποντας όμως, τα πτώματα που σωριάζονταν γύρω της, το θάνατο, που πλησίαζε, βρήκε τη δύναμη.\nΜε κομμένη την ανάσα, τον μετέφερε έτσι, ως πίσω στα δέντρα. Όμως, δεν είχε σκοπό να σταματήσει. Αν ήθελε να είναι ασφαλείς έπρεπε να φτάσει στο στρατόπεδο. Μολαταύτα, σαν παραπάτησε σ’ ένα βραχάκι, δεν άντεξε και έπεσε κάτω. Ένιωσε το βάρος του Στεφάν να την πλακώνει. Η αίσθηση του αίματος του, που έρρεε άφθονο από τη χαίνουσα πληγή και κυλούσε πάνω στα ρούχα της, ήταν αποκρουστική. Της θύμισε πόσο καίρια ήταν η σημασία του χρόνου που περνούσε. Κάθε λεπτό που σπαταλούσε, ο Στεφάν έχανε περισσότερο αίμα.\nΈτσι, συνέχισε. Πρώτα όμως του αφαίρεσε την περικεφαλαία, τον μεταλλικό θώρακα και τις περικνημίδες, ώστε να ελαφρύνει το βάρος. Τα παράτησε σκόρπια στο έδαφος.\nΜετά από υπεράνθρωπη προσπάθεια, είδε τα πρώτα αντίσκηνα, τη μεγάλη, πλατιά τάφρο που τους προστάτευε από τον εχθρό, το στρατόπεδο. Την αναγνώρισαν αμέσως κι έριξαν την σανίδα.\nΔεν τον πήγε στο σημείο όπου μεταφέρονταν όλοι οι πληγωμένοι που φρόντιζε με τις κοπέλες αλλά, στη δική του σκηνή.\nΤον ακούμπησε στο αυτοσχέδιο στρώμα από ξερά χόρτα, φύλλα και άχυρα. Αφαίρεσε και τα υπόλοιπα κομμάτια της πανοπλίας του. Έσκισε το ρούχο για να δει καλύτερα την πληγή. Τρόμαξε. Η έκτασή της ήταν μεγάλη. Τα βοτάνια και οι αλοιφές δε θα αρκούσαν. Όμως, είχε δει και χειρότερα. Είχε δει ανθρώπους να επιβιώνουν και από χειρότερα. Κι εκείνη δεν είχε σκοπό να τον αφήσει να πεθάνει.\nΚαθάρισε προσεκτικά τη μαχαιριά με άπλετο νερό και οινοπνευματώδες ποτό. Ευτυχώς που ήταν αναίσθητος αλλιώς θα σφάδαζε από τους πόνους. Έπειτα, με νήμα και μια ειδική βελόνα καμωμένη από χαλκό, την οποία είχε βράσει σ’ ένα τσουκάλι, έραψε το τραύμα. Κάθε βελονιά, ήταν προσεκτική, μελετημένη και επιδέξια. Ευτυχώς, είχε περάσει πολλές ώρες κάνοντας εξάσκηση στο εργόχειρό της τις τεχνικές ραμμάτων που ήταν καταγεγραμμένες σε βιβλία του Ιπποκράτη, του αρχαίου Έλληνα ιατρού.\nΜόλις τελείωσε απόθεσε στην πληγή ένα κατάπλασμα από βότανα και την έδεσε με καθαρούς επιδέσμους. Τον σκέπασε με μια μαλακιά κουβέρτα. Δεν μπορούσε να κάνει κάτι άλλο. Μόνο να περιμένει.


Emily Ratajkowsky - GLOW.GR\nΗ Yamamay εγκαινιάζει τη σεζόν Φθινόπωρο/Χειμώνας 2014 με μια ολοκαίνουρια συλλογή, που αποπνέει αισθησιασμό και σέξι πνεύμα. Η Emily Ratajkowsky είναι το νέο πρόσωπο της εταιρίας, με κορμί που κόβει την ανάσα και μ’ έκφραση που σαγηνεύει το φωτογραφικό φακό, χάρη στα έντονα σκούρα μάτια της. Το πανέμορφο μοντέλο, θα είναι το πρόσωπο της φωτογράφισης που θα ενσαρκώσει την ιταλική τέχνη σε όλες της τις εκφάνσεις ποζάροντας στο ατελιέ του ζωγράφου Ercole Pignatelli. Δεν πρόκειται για μια ακόμα φωτογράφιση αλλά για μια ιστορία που αφηγείται τον αισθησιασμό της ολοκαίνουριας συλλογής μέσα απ’ τα βαθιά και εκλεπτυσμένα χρώματα, τα πολύτιμα υφάσματα, τις αισθησιακές δαντέλες και τα αυθεντικά prints.\nΚΕΙΜΕΝΟ ΜΕΡΟΠΗ ΚΑΡΑΚΑΡΑΣΙΔΟΥ


Κωδικός Περιοχής Hamm Sieg (Γερμανία)\nΚωδικός Περιοχής Hamm Sieg\nΠόλη ή Περιοχή: Hamm Sieg\nΚωδικός Περιοχής: 02682 (+492682)\nΤο πρόθεμα 02682 είναι ο κωδικός περιοχής για το Hamm Sieg. Και το Hamm Sieg βρίσκεται στη Γερμανία. Αν βρίσκεστε εκτός της Γερμανία και θέλετε να καλέσετε ένα άτομο στο Hamm Sieg, εκτός από τον κωδικό περιοχής, χρειάζεστε τον κωδικό χώρας που αντιστοιχεί στη χώρα που επιθυμείτε να καλέσετε. Ο κωδικός χώρας για τη Γερμανία είναι το +49, οπότε αν βρίσκεστε στην Ελλάδα και θέλετε να καλέσετε ένα άτομο στο Hamm Sieg, θα πρέπει να προσθέσετε στον αριθμό τηλεφώνου του εν λόγω ατόμου το +492682 ως πρόθεμα.\nΩς εναλλακτική λύση του +492682, το οποίο πρέπει να τοποθετήσετε μπροστά από τον αριθμό τηλεφώνου ενός ατόμου που βρίσκεται στο Hamm Sieg για να τον καλέσετε από την Ελλάδα, μπορείτε επίσης να χρησιμοποιήσετε το 00492682.


Κ. Γουργουλιάνης: Οδηγίες πρός θετικούς στον κορονοιό , αλλά με θετική σκέψη!\nΓι’ άλλη μια φορά ο πρώην Πρύτανης του Πανεπιστημίου Θεσσαλίας και καθηγητής Πνευμονολογίας κ. Κώστας Γουργουλιάνης, παρεμβαίνει με τη φωνή της λογικής και ζητά να μην αφήσουμε την φοβία να μας καταβάλλει.\n“Οδηγίες πρός θετικούς στον κορονοιό , αλλά με θετική σκέψη!\nΤρομαγμένοι άνθρωποι παντού, στα τηλέφωνα, στα δίκτυα κοινωνικής δικτύωσης ! Τώρα μένουμε όλοι σπίτι και δυστυχώς βλέπουμε τις πολύωρες τηλεοπτικές εκπομπές με πρωτόγνωρες εικόνες μέσα από τις Εντατικές και τις κλινικές με ασθενείς με κορονοιό, μερικές φορές με τη συμμετοχή γιατρών. Αυτές οι έντονες, συναισθηματικά φορτισμένες εικόνες, αφορούν\nελάχιστους από όσους βρεθούν θετικοί και σχεδόν κανένα από τους νεότερους και υγιέστερους. Όπως πάντα όμως αυτές οι έντονες εικόνες νικούν τη λογική και δίνουν χώρο στη φοβία. Να ξέρετε όμως ότι χιλιάδες συνάνθρωποί μας που βρέθηκαν θετικοί είναι στο σπίτι με λίγο πυρετό και ήπια συμπτώματα! Χρειάζονται μόνο ένα γιατρό της πρωτοβάθμιας φροντίδας να τους παρακολουθεί και να μιλάνε μαζί του. Ευχηθείτε στον Μπάμπη, το Στέλιο, το Θάνο, το Γιάννη και όλους τους γιατρούς και νοσηλευτές που εργάζονται με αυταπάρνηση στις Πνευμονολογικές, Παθολογικές κλινικές και τις Μονάδες Εντατικής, και δεν θα δείτε ποτέ στις τηλεοράσεις, να έχουν δύναμη και υγεία να υποδεχθούν τους λιγότερους που θα χρειασθούν τελικά βοήθεια”!\nΕτικέτες: ΓΟΥΡΓΟΥΛΙΑΝΗΣ, ΚΟΡΟΝΟΪΟΣ


ΚΥΣΕΑ, ένα διάτρητο θεσμικό Όργανο | ΤΟ ΠΑΡΟΝ\nΕίναι υποχρεωμένη να το κάνει μετά την απραξία των 3,5 ετών και λόγω του, από το 1996, δημιουργηθέντος «ανοίγματος» στους εξοπλισμούς. Δαπανήθηκαν τεράστια ποσά αλλά χωρίς ποιοτικό αντίκρισμα. Τα τρισ. δρχ. που ξοδεύτηκαν εξυπηρέτησαν άλλους σκοπούς παρά την άμυνα.\nΤο βασικό και κορυφαίο όργανο εξοπλισμών είναι το ΚΥΣΕΑ (Κυβερνητικό Συμβούλιο Εξωτερικών – Άμυνας).\nΤο ΚΥΣΕΑ, ως προς τους εξοπλισμούς, είχε αποστολή να εξετάζει εξονυχιστικά κάθε πτυχή προμήθειας, την αναγκαιότητα, το κόστος, τις επιπτώσεις, τον συσχετισμό της αγοράς με τις διεθνείς μας σχέσεις. Ουδέν όμως των ανωτέρω πράττει. Απλώς λειτουργεί ως «πλυντήριο» των εφευρημάτων και εμπνεύσεων εκάστου υπουργού Άμυνας. Εκείνοι, από την πολυπληθή αυτή κουστωδία, που γνωρίζουν ή μάλλον πρέπει να γνωρίζουν οπωσδήποτε το αντικείμενο είναι μόνο ο πρωθυπουργός, ο υπουργός Άμυνας και ο Α/ΓΕΕΘΑ.\nΟι λοιποί έχουν μαύρα μεσάνυχτα. Απλώς φορτώνονται την ευθύνη υπογραφών. Ο πρώτος, αν θέλει, μπορεί να επιμείνει να μαθαίνει λεπτομέρειες και να αποφασίζει. Στην περίπτωση π.χ. του κ. Σημίτη, ο κ. πρωθυπουργός δεν ήθελε να μαθαίνει, είχε «τυφλή» εμπιστοσύνη στους υπουργούς του. Έτσι εξαγόραζε και εξασφάλισε τη νομιμοφροσύνη τους. Ο Α/ΓΕΕΘΑ γνώριζε καλά αλλά ήταν, συνήθως, yes man του υπουργού. Εξαιρέσεις, ελάχιστες. Γι’ αυτό, ορθώς έπραξε σ κ. Σπηλιωτόπουλος που του αφαίρεσε τον λόγο, τον άφησε παρατηρητή άνευ ψήφου; Έμειναν δύο, λοιπόν!\n«Η ΓΔΕ ετοιμάζει τις εισηγήσεις για εξοπλισμό με τα δικά της κριτήρια, την οποία παρουσιάζει στο ανώτατο όργανο επιλογής, το γνωστό ΚΥΣΕΑ, στο οποίο συμμετέχουν πρωθυπουργός, ΥΕΘΑ, ΥΠΕΘΑ, ΥΠΕΞ, αναπλ. ΥΠΕΞ, υπουργός Δ. Τάξης, υπουργός Εσωτερικών, ΥΠΕΧΩΔΕ, υπουργός Ανάπτυξης, υπουργός Αιγαίου, Α/ΓΕΕΘΑ. Εισηγητής ο ΓΔ της ΓΔΕ (Γεν. Διευθ. Εξοπλισμών).\nΑπ’ ό,τι φαίνεται σαφώς, σχετικοί με το θέμα είναι μόνο δύο. Ο ΥΕΘΑ και ο Α/ΓΕΕΘΑ. Οι υπόλοιποι αγνοούν το αντικείμενο. Αν ληφθεί δε υπόψη ότι, κατά κανόνα, ο ογκώδης φάκελος κάθε υπόθεσης τίθεται προ των μελών 5 λεπτά πριν από την έναρξη της συνεδρίασης, στην οποία συζητιούνται 5-6 θέματα, αντιλαμβάνεται κανείς γιατί το ΚΥΣΕΑ θεωρείτο ανέκαθεν πλυντήριο των αποφάσεων της ΓΔΕ ή αλλιώς κουβέρτα συγκάλυψης των αμαρτιών της. Παράλληλα επιτυγχάνεται και κάτι άλλο: Η διάχυση των ευθυνών. Σε έντονη κριτική από τον Τύπο για λανθασμένη επιλογή οπλικού συστήματος, αξιωματούχος της ΓΔΕ αποστόμωσε τους πάντες: Μα το ενέκρινε το ΚΥΣΕΑ, είπε. Σημειώνεται ότι αντίστοιχο ΚΥΣΕΑ για εξοπλισμούς της Τουρκίας αποτελείται μόνο από πρωθυπουργό, ΥΕΘΑ, Α/ΓΕΕΘΑ, υφυπουργό Εξοπλισμών… Οι υπόλογοι είναι συγκεκριμένοι και όχι ένα τσούρμο ασχέτων».\n* Ο Κων/νος Φράγκος είναι υπ/γος ε.α.\nDEA Πανεπιστημίου PARIS\nστην Πολιτική της Άμυνας\nΕίναι υποχρεωμένη να το κάνει μετά την απραξία των 3,5 ετών και λόγω του,…


Greekbooks(1) Ianos(4) Plus4u(1)\nΟι προσφορές και deals για βιβλία για δόντια συγκεντρωμένες σε μια σελίδα.\nΠροσφορές > Προϊόντα > Βιβλία > Δόντια\nχωρίς φίλτρο tag γυναίκες (1) δόντια (6)\nχωρίς φίλτρο καταστήματος Greekbooks (1) Ianos (4) Plus4u (1)\nΤο δεύτερο βιβλίο του Έπους της Γαιοθάλασσας «Τενάρ, αυτή τη στιγμή κρατώ την οροφή πάνω απ’ τα κεφάλια μας. Κρατώ τους τοίχους για να μη μας κλείσουν μέσα τους. Κρατώ το έδαφος για να μην ανοίξει κάτω από τα πόδια μας. Αυτό το κάνω διαρκώς από τότε που περάσαμε το λάκκο όπου περίμενε ο υπηρέτης τους. Αν εγώ μπορώ να απομακρύνω το σεισμό, εσύ φοβάσαι να συναντήσεις μιαν ανθρώπινη ψυχή μαζί μου; Εμπιστέψου με όπως σε εμπιστεύτηκα! Έλα μαζί μου τώρα». Προχώρησαν μπροστά. Η ατελείωτη σήραγγα άνοιξε. Η αίσθηση περισσότερου αέρα τους συνάντησε, σαν μια μεγέθυνση του σκοταδιού. Είχαν μπει στη μεγάλη σπηλιά κάτω από τις Ταφόπετρες. Άρχισαν να κάνουν τον κύκλο της, κατά μήκος του δεξιού τοιχώματος. Η Τενάρ είχε κάνει μόνο μερικά βήματα όταν σταμάτησε. «Τι είναι;» μουρμούρισε, και η φωνή της μόλις που έβγαινε μέσα από τα δόντια της. Υπήρχε ένας θόρυβος στη νεκρή, πελώρια, μαύρη φυσαλίδα αέρα: μια τρεμούλα ή δόνηση, ένας ήχος που τον ακούς με το αίμα και τον νιώθεις στα κόκαλα. Οι σκαλισμένοι από το χρόνο τοίχοι κάτω από τα δάχτυλά της πάλλονταν, πάλλονταν. «Προχώρα», είπε η φωνή του άντρα, στεγνή και πιεσμένη. «Βιάσου, Τενάρ».\nΚΑΛΛΙΠΕΥΚΗ ΟΔΟΙΠΟΡΙΚΟ ΤΩΝ ΠΡΩΤΩΝ ΟΔΟΝΤΙΑΤΡΩΝ ΤΗΣ\nΤο δρακούκι είναι μικρόβιο. Ανήκει στην οικογένεια των Dracucii Melanodentes, μικρόβια γνωστά για την ωφέλιμη δράση τους στη στοματοφαρυγγική κοιλότητα. Όμως το Δρακουκι έχει μια αδυναμία.Τα γλύκα!Όταν ζάχαρη μυρίσει - αχ! πως το πλασε έτσι η φύση - το δρακούκι θα λαλήσει και θα σκάψει, θα μαυρίσει όποιο δόντι συνάντα!Η γιαγιά Ευδοντια και η Βουρτσινεα, νεραΐδες των δοντιών καθώς και ο Δόκτωρ Λαμπιδακος, ο ιππότης οδοντογιατρός, θα αναλάβουν δράση!Τα Δρακου?κια πρέπει να σταματήσουν τις καταστροφές των δοντιών άπαξ και δια παντός!


Ο Παναθηναϊκός έχασε δικό του παιχνίδι στο Μόναχο, με 81-78, από τη νωθρή Μπάγερν. Ο Πρίφτης έπαιξε με τους παίκτες που έχουν δικαίωμα συμμετοχής στο ντέρμπι με τον Ολυμπιακό.\nΕκεί που ο Παναθηναϊκός έδειχνε ότι είχε σφυγμό και έδειχνε έτοιμος να πάρει μια σημαντική νίκη μέσα στο Μόναχο, δύο δικά του λάθη, η κλάση του αόρατου μέχρι εκείνη τη στιγμή Λούτσιτς, που πέτυχε ένα καθοριστικό τρίποντο προσπέρασης στα 28 δευτερόλεπτα, και οι 4/4 βολές του Ρούμπιτ τον ανάγκασαν να φύγει από την «Audi dom» με ακόμη μια ήττα στον λογαριασμό του.\nΗ Μπάγερν επικράτησε με 81-78 και βελτίωσε το ρεκόρ της σε 5-6, την ίδια στιγμή που οι «πράσινοι» υποχώρησαν στο 2-9. Πλέον, γι' αυτούς, όλα τα λεφτά είναι το ντέρμπι που έχουν τη Δευτέρα στο ΣΕΦ, με τον Ολυμπιακό για το πρωτάθλημα. Γιατί η υπόθεση «Ευρώπη» έχει ήδη πάρει στραβό δρόμο.\nΚι όμως, το «τριφύλλι» (Παπαπέτρου 17), βασισμένο στην καλή, σύνθετη άμυνά του, αφενός είχε βραχυκυκλώσει τη νωθρή Μπάγερν, που τα περίμενε όλα από τον Χίλιαρντ (20 π.), κι αφετέρου, κυκλοφορώντας την μπάλα καλύτερα, κατάφερε να είναι μπροστά στη μεγαλύτερη διάρκεια του αγώνα. Μάλιστα βρέθηκε να προηγείται και με 10 πόντους διαφορά (49-39), την οποία πάνω-κάτω διατήρησε, αφού το σκορ μπαίνοντας στο τελευταίο πεντάλεπτο ήταν 70-61 υπέρ του.\nΩστόσο στο φινάλε τα έκανε μούσκεμα. Ειδικά στο τελευταίο λεπτό που κρίθηκαν όλα. Ο Λούτσιτς (6 π.), που ήταν άποντος μέχρι το 30', έβαλε δύο καθοριστικά τρίποντα δείχνοντας χαρακτήρα και τον δρόμο προς τη νίκη στην ομάδα του. Η λάθος πάσα του Μέικον στον Παπαπέτρου και αμέσως μετά οι δύο άστοχες βολές του Οκάρο Γουάιτ στα 43'' (σκορ 76-74 υπέρ του Παναθηναϊκού) έδωσαν στη γερμανική ομάδα τη δυνατότητα να κόψει πρώτη το νήμα του 40λεπτου.\n«Αξίζαμε να νικήσουμε, αλλά χάσαμε στις λεπτομέρειες» υπογράμμισε ο τεχνικός των «πρασίνων», Δημήτρης Πρίφτης, ο οποίος χρησιμοποίησε μόνο τους παίκτες που θα έχουν δικαίωμα συμμετοχής στο ελληνικό ντέρμπι. Δεν έβαλε καθόλου Φέρελ και Φλόιντ!


Χρήση κωδικού μιας χρήσης για πολλαπλές συναλλαγές | Alpha e-Banking\nΧρήση κωδικού μιας χρήσης για πολλαπλές συναλλαγές\nΜπορώ να χρησιμοποιήσω τον ίδιο κωδικό μίας χρήσης (OTP), προκειμένου να πραγματοποιήσω περισσότερες από μία συναλλαγές;\nΌχι, ο κωδικός μίας χρήσης (OTP) μπορεί να χρησιμοποιηθεί μόνο μία φορά και για τη συγκεκριμένη συναλλαγή για την οποία αποστέλλεται, μέσω της υπηρεσίας Αlpha SecureWeb. Ο OTP που έχει χρησιμοποιηθεί για την πραγματοποίηση μίας συναλλαγής, δεν μπορεί να χρησιμοποιηθεί για την πραγματοποίηση κάποιας άλλης συναλλαγής.\nΠροηγούμενη Ερώτηση Τι είναι ο δηλωμένος αριθμός κινητού τηλεφώνου στην υπηρεσία Alpha SecureWeb;\nΕπόμενη Ερώτηση Ο κωδικός μιας χρήσης (OTP) γνωστοποιείται στο ηλεκτρονικό κατάστημα;


ΦΛΑΜΕΝΓΚΟ - ΚΟΥΙΑΜΠΑ (18/10) | Προγνωστικά | Ανάλυση | Στατιστικά\nΑρχική Αναλύσεις ΦΛΑΜΕΝΓΚΟ – ΚΟΥΙΑΜΠΑ\nΦΛΑΜΕΝΓΚΟ - ΚΟΥΙΑΜΠΑ (18.10.2021 03:30)\n*Στον πρώτο γύρο: Κουιάμπα – Φλαμένγκο 0-2\nΔεν είχε προβλήματα κόντρα στη Ζουβεντούδε, το τελικό 3-1 ανταποκρίνεται στην εικόνα του αγώνα. Εξαιρετικό το πρώτο ημίχρονο, σκόραρε τρία γκολ και ουσιαστικά το ματς τελείωσε κάπου εκεί, τυπική διαδικασία το δεύτερο 45λεπτο. Διατηρήθηκε αήττητη για έβδομο διαδοχικό παιχνίδι σε όλες τις διοργανώσεις με απολογισμό πέντε νίκες και δύο ισοπαλίες, ενώ έχει χάσει μόνο σε έναν από τους 16 πρόσφατους αγώνες της.\nΜε 45 βαθμούς είναι στο -11 από την πρωτοπόρο Ατλέτικο Μινέιρο, ωστόσο έχει δύο ματς λιγότερα και διατηρεί ελπίδες για την κατάκτηση του τίτλου. Είναι μέσα σε όλους τους στόχους της, καθώς προκρίθηκε στον τελικό του Κόπα Λιμπερταδόρες, αλλά και στα ημιτελικά του Κυπέλλου. Καλές οι εντός έδρας επιδόσεις της στο πρωτάθλημα, σε 12 ματς μετρά οκτώ νίκες και τέσσερις ήττες. Επιστρέφουν οι διεθνείς Ίσλα, Έβερτον Ριμπέιρο και Γκάμπριελ, διαθέσιμοι επίσης και οι Μπρούνο Ενρίκε, Βιτίνιο και Ντιέγκο.\nΠροηγούμενο ματς: Εντός έδρας νίκη 3-1 επί της Ζουβεντούδε, για το πρωτάθλημα. Πήρε σαφές προβάδισμα με τους Κένεντι (12′), Πέδρο (26′) και Αντρέας Περέιρα (35′), για να δεχθεί τη μείωση στο 57ο λεπτό.\n*Με Over 2.5 ολοκληρώθηκαν τα 5/7 τελευταία παιχνίδια της, στο πρωτάθλημα. (δες το στην Stoiximan)\nΚάποια στιγμή θα έβγαζε αντίδραση, το έκανε στο εντός έδρας ματς της περασμένης αγωνιστικής κόντρα στη Σπορτ Ρεσίφε. Έκανε καλή εμφάνιση, ήταν σοβαρή σ’ όλο το παιχνίδι, δεν εκτέθηκε αμυντικά και έψαχνε τη στιγμή της. Τη βρήκε στο 69’ με το πέναλτι του Έλτον, επιθετικά δεν έκανε τρομερή εμφάνιση, όμως ένα γκολ ήταν αρκετό σ’ αυτό το ματς.\nΕπιστροφή στις νίκες έπειτα από πέντε αγωνιστικές (0-4-1), η μοναδική ήττα αυτού του σερί ήρθε στο γήπεδό της από την πρωτοπόρο Αμέρικα Μινέιρο με 2-0. Με 34 βαθμούς μετά από 26 αγωνιστικές, στοχεύει στην έξοδο στο Κόπα Σουνταμερικάνα, αλλά δεν μπορεί να εφησυχάζει και πρέπει να κοιτάει προς τα πίσω, με τις ομάδες που παλεύουν για την παραμονή να είναι αρκετά κοντά της. Επιστρέφει ο Καφού (Επιθετικός, 20, 3), έμειναν εκτός οι Ζοάο Λούκας και Μαξ, που είναι δανεικοί απ’ τη Φλαμένγκο. Αήττητη η Κουιάμπα στα τελευταία 11 εκτός έδρας ματς πρωταθλήματος (3-8-0), έχασε μόνο στην πρώτη έξοδο, τον Ιούνιο!\nΠροηγούμενο ματς: Εντός έδρας επικράτηση 1-0 επί της Σπορτ Ρεσίφε. Το γκολ ο Έλτον με πέναλτι στο 69’.\n*Με Under 2.5 ολοκληρώθηκαν τα 4/5 τελευταία παιχνίδια της, στο πρωτάθλημα.\n*Με No Goal και Under 2.5 ολοκληρώθηκαν τα 4/6 τελευταία εκτός έδρας παιχνίδια της, στο πρωτάθλημα.\nΗ Φλαμένγκο είναι φαβορί, έχει πολλές επιστροφές βασικών παικτών, μπορεί να «φρεσκάρει» την ενδεκάδα. Η Κουιάμπα έρχεται από νίκη και εκτός έδρας έχασε τελευταία φορά τον Ιούνιο, το ματς είναι πιο πονηρό απ’ ότι δείχνουν οι αποδόσεις. Το αποφεύγουμε.\n1.25 5.00 10.25 U 2.10O 1.72\n1.23 6.20 11.00 U 2.17O 1.67\nΝταβίντ Λουίζ Τραυματίας\t( Αμυντικός) - -\nΖοάο Λούκας Γενικά Εκτός\t( Αμυντικός) 24 -\nΜαξ Γενικά Εκτός\t( Μέσος) 4 1\nΚαμπρέρα Τραυματίας\t( Μέσος) 7 -


Σνακ με καρπούς φθινοπώρου! - Ρομποτεχνία\nΜπορεί το φθινόπωρο να πλησιάζει σιγά σιγά προς το τέλος του και τα φυλλοβόλα δέντρα να μας δείχνουν τα πρώτα σημάδια του χειμώνα, ωστόσο η φύση και αυτή την περίοδο έχει τα δικά της δώρα.\nΣημαντική ενασχόληση αυτή την εποχή είναι η συγκομιδή των φθινοπωρινών καρπών. Αγαπημένοι στους περισσότερους είναι οι ξηροί καρποί!\nΤι γνωρίζουμε για τους ξηρούς καρπούς;\nΟι περισσότεροι ξηροί καρποί προέρχονται από τα καρποφόρα δέντρα (δέντρα που φέρουν καρπούς). Τους έχουμε εντάξει στην καθημερινή μας διατροφή, καθώς είναι ιδιαίτερα γευστικοί και έχουν υψηλή διατροφική αξία. Μας παρέχουν καλά λιπαρά, πρωτεΐνες, βιταμίνες και φυτικές ίνες. Κάθε είδος ξηρού καρπού προσφέρει διαφορετικά διατροφικά οφέλη. Μικρή ποσότητα ξηρών καρπών τροφοδοτεί τον οργανισμό μας με μεγάλα ποσά ενέργειας.\nΠοιοί είναι οι πιο γνωστοί και υγιεινοί ξηροί καρποί που συναντάμε αυτή την εποχή;\nΟι πιο γνωστοί ξηροί καρποί που αποτελούν πλούσια πηγή θρεπτικών ουσιών και ενέργειας είναι:\nΟι ξηροί καρποί απαραίτητοι στη διατροφή ενός παιδιού.\nTo ξέρατε ότι ο κολοκυθόσπορος ή πασατέμπος προέρχεται από το πολυτιμότερο μέρος της κολοκύθας; Επίσης, ο ηλιόσπορος είναι ο καρπός του λουλουδιού ηλίανθου. Ονομάστηκε έτσι γιατί η κεφαλή του λουλουδιού ακολουθεί τον ήλιο καθ΄όλη τη διάρκεια της ημέρας.\nΤους ξηρούς καρπούς μπορούμε να τους καταναλώσουμε είτε ωμούς, είτε ψημένους με αλάτι ή χωρίς, είτε ως συνοδευτικό με διάφορα γεύματα (π.χ. το γιαούρτι και τα δημητριακά), είτε να τους χρησιμοποιήσουμε ως συστατικό σε διάφορα φαγητά.\nΟι ξηροί καρποί κατά κανόνα περιέχουν πολλές θερμίδες. Αυτό σημαίνει ότι η κατανάλωση μεγάλων ποσοτήτων μπορεί να οδηγήσει σε μεγάλη αύξηση του σωματικούς μας βάρους.\nΚαλό είναι αποφεύγουμε τα έτοιμα μιξ ξηρών καρπών, καθώς συχνά περιέχουν πρόσθετο αλάτι ή ζάχαρη.\nΑφού λοιπόν γνωρίσαμε τους ξηρούς καρπούς, ετοιμαστείτε να δημιουργήσουμε ένα υγιεινό και νόστιμο σνακ… σπιτικές μπάρες με ξηρούς καρπούς!\nΑυτή η συνταγή είναι περίπου για 15 μπάρες.\n½ (μισό) φλιτζάνι αμύγδαλα\n¼ (λίγο πιο κάτω από το μισό) του φλιτζανιού ηλιόσπορο\n¼ του φλιτζανιού σταφίδες ή goji berries\n½ φλιτζάνι κουβερτούρα ή σταγόνες σοκολάτας\n¼ του φλιτζανιού βούτυρο από αμύγδαλα\nΜία πρέζα εκχύλισμα βανίλιας\nΣε ένα βαθύ σκεύος ανακατεύουμε τις νιφάδες βρώμης, τα αμύγδαλα, τα καρύδια, τους ηλιόσπορους, το σουσάμι, τις σταφίδες και τα κομματάκια σοκολάτα.\nΣε ένα μικρό τηγάνι βάζουμε το μέλι, το βούτυρο, το αμυγδαλοβούτυρο, το αλάτι, τη βανίλια και την κανέλα. Ο γονέας ζεσταίνει σε πολύ χαμηλή φωτιά μέχρι να ομογενοποιηθεί το μείγμα. Έπειτα το αφήνουμε λίγο να κρυώσει.\nΣτη συνέχεια, προσθέτουμε τα υγρά υλικά στο σκεύος με τα στεγνά υλικά και να ανακατεύουμε μέχρι να γίνουν ένα ομοιογενές μείγμα.\nΈπειτα, σε ένα ταψάκι 20Χ20 εκατοστών στρώνουμε αντικολλητικό χαρτί και ρίχνουμε το μείγμα για τις μπάρες μας. Αφού το ρίξουμε το πατάμε με το πίσω μέρος ενός μεγάλου κουταλιού για να γίνει μια επιφάνεια.\nΣτο τέλος τοποθετούμε τις μπάρες στο ψυγείο και τις αφήνουμε μέχρι να σκληρύνουν. Μπορούν να διατηρηθούν και εκτός ψυγείου επειδή ο καιρός είναι κρύος.\nΠεριμένουμε να μας στείλετε τις δικές σας απολαυστικές δημιουργίες!


Η Κωνσταντίνα Μιχαήλ ποζάρει στα 51 της χρόνια με μπικίνι από τις διακοπές της στην Καλιφόρνια! | fthis.gr\nΗ Κωνσταντίνα Μιχαήλ ποζάρει στα 51 της χρόνια με μπικίνι από τις διακοπές της στην Καλιφόρνια!\nΣάββατο 23 Ιουνίου 2018, 23:00\n- Τελευταία ενημέρωση: 23/06/2018, 22:22\nΗ Κωνσταντίνα Μιχαήλ μετρά αρκετά χρόνια καριέρας στην υποκριτική, ενώ ποτέ της δεν απασχόλησε τα δημοσιεύματα και τις τηλεοπτικές εκπομπές με λεπτομέρειες που έχουν να κάνουν με την προσωπική της ζωή!\nΗ ταλαντούχα ηθοποιός δηλώνει ανοιχτά την ηλικία της, αφού στα 51 της χρόνια διαθέτει ένα άψογο παρουσιαστικό, αλλά και ένα καλλίγραμμο κορμί! Η Κωνσταντίνα Μιχαήλ αυτή την περίοδο βρίσκεται εκτός Ελλάδος, ενώ μοιράζεται στιγμές από τα ταξίδι της, μέσα από τον προσωπικό της λογαριασμό στο Instagram.\n«Για τις γυναίκες, για μένα, ξεκινάει η μαγική τους ηλικία από τα 45 και μετά. Στα 60 τους θεωρώ ότι είναι η κορυφαία στιγμή μιας γυναίκας. Τα 50 που είμαι τώρα και τα 60» είχε εξομολογηθεί σε συνέντευξή της.\nΣε μία από τις αναρτήσεις στο Instagram, είδαμε την Κωνσταντίνα Μιχαήλ να ποζάρει από την Καλιφόρνια με μαύρο μπικίνι!\nΚΩΝΣΤΑΝΤΙΝΑ ΜΙΧΑΗΛ ΗΛΙΚΙΑ\nΚΩΝΣΤΑΝΤΙΝΑ ΜΙΧΑΗΛ ΜΕ ΜΑΓΙΟ


Βύρωνας: Συναγερμός σε δομή ανηλίκων - Εντοπίστηκαν 28 κρούσματα κορωνοϊού\nΑρχική > Κορωνοϊός > Βύρωνας: Συναγερμός σε δομή ανηλίκων – Εντοπίστηκαν 28 κρούσματα κορωνοϊού\nΔ. Μιχαηλίδου: Ένταξη των ασυνόδευτων προσφυγόπουλων στο Εθνικό Σύστημα Αναδοχής και Υιοθεσίας\nΠώς θα εμβολιάσετε το παιδί σας σε ιδιωτικό ιατρείο ή στο σπίτι\nΣε συναγερμό τέθηκαν οι υγειονομικές αρχές μετά τον εντοπισμό 28 κρουσμάτων κορωνοϊού σε δομή ασυνόδευτων προσφυγόπουλων στο Βύρωνα.\nΌπως μετέδωσε το Open TV, η δομή μπαίνει σε καραντίνα.\nΠώς εντοπίστηκαν τα κρούσματα\nΗ νέα εστία της επιδημίας εντοπίστηκε σήμερα, καθώς ένα άτομο παρουσίασε συμπτώματα και μετά από τεστ που του έγινε διαπιστώθηκε ότι ήταν θετικό στον κορωνοϊό.\nΑμέσως σήμανε συναγερμός και μετέβη στη δομή κλιμάκιο του ΕΟΔΥ, που υπέβαλε σε εξετάσεις όλους τους εργαζόμενους και τους φιλοξενούμενους. Σύμφωνα με ασφαλείς πληροφορίες, θετικοί έχουν βρεθεί εργαζόμενοι και φιλοξενούμενοι στη δομή.\nΛόγω επιβεβαιωμένου υψηλού επιδημιολογικού φορτίου (28 επιβεβαιωμένα κρούσματα) σε δομή φιλοξενίας ασυνόδευτων ανηλίκων στο Βύρωνα Αττικής, κατόπιν ελέγχων από κλιμάκια του ΕΟΔΥ, με εντολή του Υφυπουργού Πολιτικής Προστασίας και Διαχείρισης Κρίσεων, Νίκου Χαρδαλιά, καθώς και απόφαση του Γενικού Γραμματέα Πολιτικής Προστασίας, Βασίλειου Παπαγεωργίου, η εν λόγω δομή φιλοξενίας τίθεται σε καθεστώς περιοριστικών μέτρων για επιτακτικούς λόγους αντιμετώπισης σοβαρού κινδύνου δημόσιας υγείας και ειδικότερα για τον περιορισμό της διασποράς και των επιπτώσεων της νόσου COVID-19. Συγκεκριμένα:\nH ανακοίνωση του Δημάρχου Βύρωνα\nΣχετικά με το ζήτημα που έχει προκύψει στη δομή ανηλίκων στην Καλλιπόλεως, είναι σωστό να κοινοποιηθούν δημόσια ορισμένες πληροφορίες, ώστε μην δημιουργείται πανικός.\nΥπάρχει συνεχής επαφή της Δημοτικής Αρχής ήδη από το πρωί της Δευτέρας με την Γενική Γραμματεία Πολιτικής Προστασίας οπότε και η πληροφορία έφτασε σε μας.\nΤα παιδιά που διαγνώστηκαν και είναι θετικά στον κορωνοϊό απομονώθηκαν σε ξενοδοχείο, όπως και τα άλλα για προληπτικούς λόγους, ώστε να γίνει ανίχνευση.\nΟι εργαζόμενοι βρίσκονται σε κατ’οίκον καραντίνα.\nΗ παιδική χαρά που βρίσκεται κοντά στη δομή έχει ήδη κλείσει και τα συνεργεία καθαριότητας του Δήμου Βύρωνα θα προχωρήσουν αύριο το πρωί σε απολύμανση και λεπτομερή καθαρισμό της με στόχο να προληφθεί τυχόν διασπορά του ιού.\nΣε αυτές τις περιπτώσεις, και με δεδομένο ότι διανύουμε ήδη το δεύτερο κύμα εξάπλωσης του COVID-19, αυτό που χρειάζεται είναι ψυχραιμία και άμεση επέμβαση από τις Αρχές αλλά και τον Δήμο. Είμαστε σε διαρκή εγρήγορση και θα κάνουμε ό,τι χρειάζεται. Οι στιγμές απαιτούν υπευθυνότητα, αλλά και επιμονή και σχολαστικότητα στη λήψη μέτρων ατομικής προστασίας!\nΚλειστές λόγω απολύμανσης οι γειτονικές παιδικές χαρές\nΣήμερα το πρωί, συνεργείο της Διεύθυνσης Καθαριότητας σε συνεργασία με την Πολιτική Προστασία του Δήμου Βύρωνα προχώρησαν στον λεπτομερή καθαρισμό και την απολύμανση των Παιδικών Χαρών σε Καλλιπόλεως και πλατεία Γράμμου και του περιβάλλοντος χώρου τους. Και οι δύο παιδικές χαρές θα είναι σε δύο ημέρες ανοικτές και ασφαλείς για χρήση, πάντα με τήρηση των μέτρων ατομικής προστασίας από όλους μας.\nΤο συνεργείο θα προχωρήσει επίσης σε ενδελεχή καθαρισμό και στην πλατεία Τσιρακοπούλου, ενώ σήμερα το απόγευμα θα πραγματοποιηθούν και εργασίες απολύμανσης.\nΘεοδωρικάκος: Δωρεάν μάσκες και στους μαθητές των ιδιωτικών σχολείων\nΔ. Μιχαηλίδου: Διανομή ζεστών σχολικών γευμάτων με την έναρξη της σχολικής χρονιάς\nασυνόδευτα προσφυγόπουλα Βύρωνας επιβεβαιωμένα κρούσματα κορωνοϊού κορωνοϊός\nΔευτέρα, 31 Αυγούστου, 2020 στην κατηγορία Επικαιρότητα, Κορωνοϊός, Νέα


Ricky's Tours (Χίλο, Χαβάη) - Κριτικές - TripAdvisor\nRicky's Tours: Εστιατόρια στην περιοχή\nΝήσου Χαβάη: Το καλύτερο γεύμα με Κροκ μεσιέ\nΝήσου Χαβάη: Το καλύτερο γεύμα με Σνίτσελ\nΝήσου Χαβάη: Το καλύτερο γεύμα με Κεμπάμπ\nΝήσου Χαβάη: Το καλύτερο γεύμα με Τονκάτσου\nΝήσου Χαβάη: Το καλύτερο γεύμα με Τσίζστεϊκ\nΝήσου Χαβάη: Το καλύτερο γεύμα με Τζαμπαλάγια\nΝήσου Χαβάη: Το καλύτερο γεύμα με Γιακιτόρι (Σουβλάκια σχάρας)\nΝήσου Χαβάη: Το καλύτερο γεύμα με Παέγια\nΝήσου Χαβάη: Το καλύτερο γεύμα με Σαλάτα με κέιλ\nΝήσου Χαβάη: Το καλύτερο γεύμα με Πορκ Ρολ\nΝήσου Χαβάη: Το καλύτερο γεύμα με Ιππόγλωσσος\nΝήσου Χαβάη: Το καλύτερο γεύμα με Κρεμ μπρουλέ\nΝήσου Χαβάη: Το καλύτερο γεύμα με Τοστ\nΝήσου Χαβάη: Το καλύτερο γεύμα με Τσίλι\nΔραστηριότητες κοντά σε: Ricky's Tours\nRicky's Tours, Χίλο - Κριτικές\nΝο 15 από 56 Περιηγήσεις - Χίλο\nΧίλο, Χαβάη, ΗΠΑ\nRainbow Falls και Πάρκο Ηφαιστείου toir\nΤο λατρέψαμε! Ο Ρίκι πραγματικά έκανε τη μέρα! Καθορίζονται σε σχέση με το σώμα και πολύ έμπειρο! Δεν καθημερινή παίρνετε ένα τουριστικό οδηγό που έζησε τι δείχνει!\nΔύο υπέροχες μέρες με Ricky!\nΠεράσαμε δύο ημέρες με Ricky στο Hilo και Kona! Ο ίδιος ήταν πέρα από εξυπηρετικός και ευγενικός. Η πρώτη ημέρα είχαμε 5 άλλοι ενταχθεί στην ομάδα μας στο Hilo. Από το πρώτο μας όμορφα στάση στο ιαπωνικό κήπο με καταρράκτες του Rainbow, Εθνικό Πάρκο Ηφαιστείου,...το lava σωλήνα, μεσημεριανό γεύμα στο Mauna Loa Macademia Farm, το Orchid Farm και τελειώνει με τη μαύρη άμμο, ήταν υπέροχη μέρα! ! Όταν τον ρώτησα που να λάβετε για μια ιδιωτική περιήγηση σε Kona, προσφέρθηκε να καταβάλει το αυτοκίνητο απέναντι από το νησί για εμάς. Μετά από 3 ημέρες της tours, πρότεινε να μας μια όμορφη παραλία, βόρεια του Kona για την οργάνωση. Όλοι μας (εκτός από τον σύζυγό μου, οι οποίοι δεν κάνουν το νερό! ) λάτρεψαν απολύτως στην παραλία και μου είπαν ότι ήταν η πιο όμορφη παραλία που είχαμε ποτέ! Ήταν τέλεια! Αφού επιστρέφοντας στην πόλη πήρε την υπόλοιπη οικογένειά μας σε μια λαϊκή αγορά και ο σύζυγός μου και εγώ σε Verizon store για να δείτε γιατί το τηλέφωνό μου δεν λειτουργούσε. Ο ίδιος μας άφησε σε ένα υπέροχο μέρος για μεσημεριανό γεύμα. Θα ήθελα πάρα πολύ να ενθαρρύνουν όλους να κάνετε κράτηση για το Ricky Χαβάη σας εκδρομές στο νησί! ! Σας ευχαριστώ, Ricky, για 2 υπέροχες μέρες!Περισσότερα\nΉμουν στο Cruise Critic και Γνώρισα μερικά υπέροχα άτομα που έκαναν σχέδια για εκδρομές, ενώ στις 33 μας νύχτα κρουαζιέρα στη Νότιο Ειρηνικό. Το νέο καλύτερο φίλο σας Terri κράτηση για μια μικρή ομάδα μας με Ricky's οργάνωση . Το κόστος ήταν πολύ λογικές και...Ricky ήταν ένα εξαιρετικό τουριστικό οδηγό. Μας van ήταν κλιματιζόμενα και πολύ καθαρό. Η οργάνωση που περιλαμβάνονται πολλές στάσεις και ήταν καλά σχεδιασμένες για να μας δώσει μια υπέροχη θέα του Hilo. Αυτή είναι η καλύτερη οργάνωση για όλες τις ηλικίες. Το περπάτημα προς το λάβας ήταν λίγο δύσκολο αλλά κατέστησαν απλώς εντάξει. Είμαι 70 και η σύζυγός μου είναι 72 . Μην παραλείψετε να επισκεφθείτε αυτό το οργάνωση . Δεν αξίζει τον κόπο.Περισσότερα\nΜια πολύ καλή οργάνωση\nΚράτηση επόμενους μήνες και πολύ χαρούμενη που έχουν γίνει αυτό. I προερχόταν από το λιμάνι και είχε μια μικρή ομάδα μαζί μου ( 13 ) . Το van ήταν πολύ καθαρό και ευρύχωρο. ο κλιματισμός δούλευε τέλεια. Ο Ρίκι ήταν πολύ καλός άνθρωπος και απάντησε...σε όλα τα email αμέσως, είναι πολύ πεπειραμένοι για την ιστορία, περιοχές και τη φύση της εν λόγω οργάνωση. Το αποκορύφωμα ήταν ο ενεργός λάβα ευκαιρίας ξερνώντας στο Εθνικό Πάρκο Ηφαιστείου. Θα ήθελα να μην διστάσετε να κάνετε κράτηση σε αυτό το τουριστικό ξανά, εάν έρχονταν από το κρουαζιερόπλοιο ή ξηρά οργάνωση, είναι πολύ εξυπηρετικοί! Εξαιρετική περιήγηση με ποικιλία.Περισσότερα\nΥπέροχη οργάνωση από ένα φιλικό οδηγό\nΕίχαμε μια εξαιρετική περίσταση με Ricky. Δεν ήταν εύκολο να κάνετε εκδρομή μας με Ricky, ήταν γρήγορη να ανταποκριθεί σε όλες τις ερωτήσεις που είχαμε. Η ανακοίνωση είναι εξαιρετική. Μας συνάντησε στο λιμάνι αμέσως κατά τη συνεδρίασή μας. Ο van είναι ένα πολύ άνετο touring...van ολοκληρώνεται με ένα μικρόφωνο και ηχεία. Ο Ρίκι ήταν πολύ φιλικοί και φιλόξενοι. Είχαμε μια υπέροχη μέρα επισκεπτόμενοι Hilo με τους πολύ ενημερωτική ξεναγός, Ricky. Θα συνιστούσα ανεπιφύλακτα το Ricky's οργάνωση για αξιοθέατο, βλέπουμε. Θα λάβετε μια ολοκληρωμένη οργάνωση του Hilo, χωρίς την ταλαιπωρία της ένα μεγάλο τουριστικό λεωφορείο της εταιρείας.Περισσότερα\nΟ Ρίκι ήταν πολύ οργανωμένα και μας έδωσε μια εξαιρετική οργάνωση\nΉμουν αποστέλλει αιτήματα για πληροφορίες από μια εντελώς διαφορετική ζώνη ώρας και Ricky ήταν πάντα ερώτηση με την απάντησή του. Διετέλεσε στο cruiseport με την ένδειξη όπως αναφέρεται και ο van ήταν σε εξαιρετική κατάσταση και πολύ καθαρό. Ο Ρίκι ήταν πολύ εγκάρδιος και είχε...πολλές πληροφορίες για να δώσει στην περιοχή του. Θα συνιστούσα μια οργάνωση με Ricky μπορεί επίσης να προσαρμοσμένη tours. Θέλαμε πραγματικά να δω λάβα και έχει παραδοθεί!Περισσότερα\nΜεγάλη ημέρα με Ricky!\nΚλείσαμε Ricky's οργάνωση αρκετούς μήνες εκ των προτέρων. Υπήρχαν 12 με τον van ( 4 από την ομάδα μας) . Η οργάνωση ήταν καλά και βηματοδότησης δεν μπορώ να πιστέψω πόσο είδαμε! Την τελευταία φορά που συζητήσαμε Hilo είχαμε νοικιάσει ένα αυτοκίνητο και δεν θέλουν...να το κάνουν και πάλι. Παρόλο που πήγαμε για πολλές από τις ίδιες θέσεις τις ιστορίες και επεξηγήσεις, προσέθεσε μια παρτίδα στην εμπειρία και δεν ήμασταν ποτέ δεν βαρεθήκαμε. Lava ήταν ενεργός, Rainbow Falls ήταν ρέει έντονα. Ήταν πολύ ευγενικός οικοδεσπότης και προσπάθησε σκληρά για να διασφαλίσουμε ότι όλες οι επιβάτες ήταν ασφαλές και χαρούμενο. Καλή δουλειά Ricky! Σας συνιστούμε έντονα!Περισσότερα\nΓεια σας, αποφάσισα να κάνω κράτηση για το Ricky μας περιήγηση στο νησί καθώς το cruise line ήταν τόσο ακριβό. Ουάου, δεν απογοητευτήκαμε. Αρχικά, υπήρχε μόνο εγώ και ο σύζυγός μου έκανε κράτηση αλλά κατάφερα να προσλάβει ακόμα 4 άτομα από το πλοίο μας να...ενωθούν μαζί μας. Το Ricky's αυτοκίνητο πεντακάθαρο και φέρει 12 - 14 άτομα. Ότι προσαρμόζεται το ταξίδι μας να φιλοξενήσει τους επιλογή αξιοθέατα, αλλά καταφέραμε να κάνουμε όλα τα κύρια αξιοθέατα του νησιού. Ανέφερε κυρίως φροντίζει για τους επιβάτες πλοίων τόσο έχει πλήρη συνείδηση των χρονικών περιορισμών που ενδέχεται να εμπλέκονται. Ο Ρίκι είναι πολύ εγκάρδιος και έμπειρο και είχαμε μια φανταστική ημέρα μαζί του. Ήταν πολύ γρήγορα να μου απαντήσετε αρχικό μήνυμα ηλεκτρονικού ταχυδρομείου έρευνες και είναι πολύ μοιάζει επαγγελματική. Το βιβλίο πριν πάτε και δεν θα σας απογοητεύσει.Περισσότερα\nΘαυμάσια περιήγηση στα ηφαίστεια\nΘαυμάσια περιήγηση στα ηφαίστεια. Ο Ricky μας συνάντησε στο κρουαζιερόπλοιο dock και πέρασα τη μέρα μας λέει ο Χαβάη. Διακοπή λειτουργίας τους macademia αγρόκτημα πριν τα μεγάλα τουριστικά λεωφορεία ήταν ένα δώρο. Τα ηφαίστεια είναι ένα ιδιαίτερο μέρος και Ricky ήταν σε θέση να παράσχουν...ιστορίες για εργασία στο πάρκο. Απολαύσαμε την εξερεύνηση της λυχνίας λάβας. Υπέροχη ξεναγό.Περισσότερα\nΕξαιρετική, όχι, φανταστικό οργάνωση. Πολύ, όχι, εξαιρετικά καταρτισμένο. Μην σπαταλήσετε τα χρήματά σας πληρώνετε επιπλέον για ρυθμιστή ταχύτητας με επίθεμα περιηγήσεις σε χαμηλές τιμές. Ότι κάνει ό,τι λέει ότι θα πράξει. Δεν πίεσε και μπορεί να πάρει τα καθαρά νέες θέσεις λεωφορείων άλλα δεν μπορούν....Πολύ ευέλικτοι ώστε να ανταποκρίνονται στις ανάγκες σας. Επιστρέφει αμέσως έρευνες. Τέλος ήταν μια ζεστή μέρα κατά την εκδρομή μας,Ricky είχε πάντα το λεωφορείο κρυώσει όταν επιστρέψαμε στο δίαυλο CAN. Ο οποίος προχωρά πέρα από.Περισσότερα\nΛάβετε γρήγορα απαντήσεις από το προσωπικό του Ricky's Tours και από προηγούμενους επισκέπτες.\nΠολιτισμικές περιηγήσεις, Περιηγήσεις ιστορίας και πολιτισμικής κληρονομιάς, Περιηγήσεις σε αξιοθέατα, Περιηγήσεις φυσικής ομορφιάς και άγριας ζωής


Κυπριανός Χριστοδουλίδης: Μερικοί άνθρωποι ...\nΣτην εποχή των «μερικών ανθρώπων», μεγάλα ναι και μεγάλα όχι δεν υπάρχουν. Υπάρχουν τα μερικά – ή επί μέρους – ναι, όπως και τα μερικά – ή επί μέρους – όχι. Το διδασκόμαστε συστηματικά εδώ και χρόνια, αφήνοντας «το όλον» και το «ναι σε όλα» για άλλους : Τους μεγιστάνες του όλου χρήματος των μερικών ανθρώπων. Η τρομοκρατία της μεγάλης φτώχειας, του λοιμού και των λιμών, θα μας κάνει ακόμη πιο μερικούς των μερικών, άρα και τα όχι και τα ναι μας. Είπαμε, όχι να το κάνουμε σαν τους ταλιμπάν και τους ISIS. Δια τα καθ΄ ημάς «το όλον ναι» έγινε βίωμα και τρόπος ζωής, όταν εν τω Αθήνησι Βουλευτηρίω ψήφιζαν όλοι «ναι σε όλα», έχοντας τη συνείδηση του όλου κόμματος και της όλης, ουμανιστικής και παγκόσμιας, ανθρωπότητας. Τώρα η όλη ανθρωπότητα εγκαταστάθηκε στις Βρυξέλλες της Ευρώπης, ή Ευρώπης των Βρυξελλών, όπου μένουμε.\nΠάμε να φύγουμε, εδώ ήρθαμε.\n22 Ιουνίου 2015 - 3:31 μ.μ.\nΤο Μεγάλο ναι του Θεού, συνάντησε το μεγάλο Όχι του ανθρώπου. Τώρα πάει να το φτιάξει, θέλει να κρύψει το όχι και να το κάνει ναι. Έτσι, λοιπόν, η αγάπη δεν έχει όρους και όρια, η Τέχνη δεν έχει κι αυτή όρους και όρια, η Επιστήμη το ίδιο. Σημείωση, ο Χόκινγκ μας λέει να τα μαζεύουμε. Από κοντά και ο υπουργός της Δικαιοσύνης. Που πιθηκίζει σαν τους συναδέλφους του των ανθρωπίνων δικαιωμάτων και του ανήκομεν εις την Δύσιν : «.Η Πολιτεία οφείλει να ανταποκριθεί στη νομική και αξιακή της δέσμευση για το σεβασμό της ετερότητας κάθε προσώπου και για τη σταδιακή άρση των διακρίσεων λόγω φύλου και σεξουαλικού προσανατολισμού».\nΔεν μας λέει ποιος κάνει τη διάκριση των φύλων, προφανώς επειδή το έχει γράψει ένας συναρμόδιος επί της Παιδείας ποιητής και αναπληρωτής. Διάκριση φύλων δεν υπάρχει, μας λέει ο κύριος Κουράκης : «Ενώναμε τα αιδοία μας / καταργώντας την εσοχή της και την εξοχή μου / κατακτώντας την παλινόρθωση του ανδρόγυνου / όπου ο άνδρας αποκτά αιδοίο χωρίς εξοχή και η γυναίκα εσοχή με πλήρωση».\nΣυμπέρασμα ; Δεν υπάρχουν φύλα, αλλά γάμος υπάρχει. Και οικογένεια υπάρχει. Η επιστήμη φτιάχνει ευνούχους και η Τέχνη πιθάρια (εσοχή) με πλήρωση. Τα παιδιά πώς προκύπτουν ;;;\n22 Ιουνίου 2015 - 3:32 μ.μ.\nΗ εύκολη λύση, όταν δεν έχουμε την ικανότητα να καταθέσουμε επιχειρήματα, είναι η προσφυγή στον αφοριστικό λόγο, δηλαδή, σε αποφθέγματα. Ένα ποίημα, όπως αυτό του Κ. Καβάφη, ρίχνει στο τραπέζι πολλές λευκές σελίδες και όποιος επιθυμεί να τις γεμίσει, τότε μπορεί να δοκιμάσει τις ικανότητές του.\nΗ δική μου προσπάθεια ήταν όσο το δυνατό να γράψω λίγα, έστω όμως περιεκτικά και συνοδά – εν μέρει όχι τόσο απαραίτητο – της τρέχουσας επικαιρότητας.\nΩς προς το ποίημα, τούτο θα ήθελα ακόμη να προσθέσω. Ότι οι τεχνολόγοι (: όσοι έχουν το ταλέντο να γράφουν υπέροχα ) κινούνται στα πλαίσια «μεταξύ θείας και ανθρώπινης δικαιοσύνης», όπως έγραψε ένας άλλος, ή σαν αυτό του ποιητή : Ο αρνηθείς όχι θα ξαναέλεγε. Κι όμως τον καταβάλλει εκείνο τ’ όχι το σωστό εις όλην την ζωή του.\nΩστόσο, υπήρξαν εκείνοι που όντως τους κατέβαλε η άρνηση. Αλλά μέχρις ενός σημείου. Και αυτό δεν ήταν το «μεταξύ θείας και ανθρώπινης δικαιοσύνης». Πέρασαν από το ανθρώπινο στο θείο. Ποιοι ήταν το γνωρίζουμε, δεν θα αναφερθώ σε ονόματα. Πόσοι ήταν μας είναι άγνωστο. Αυτό δεν έχει σημασία. Σημασία έχει το έργο τους και η θεωρία τους, η Εκκλησία και η Θεολογία.\nΤραγικά, λοιπόν, πρόσωπα οι τεχνολόγοι και η τραγωδία, όπως και η λέξη τραγικός, για όσους δεν το γνωρίζουν, ουδαμού συναντάται στα θεολογικά μας Γράμματα.


Σημαντική ανασκαφή υπόγειας Κρήνης στην περιοχή του Ερκίς - MegaraTV\nHome/Τέχνη & Πολιτισμός/Σημαντική ανασκαφή υπόγειας Κρήνης στην περιοχή του Ερκίς\nΔημόσιο έργο πολυσύνθετης σύλληψης με μνημειακή κατασκευή είναι η Νότια Κρήνη του 5ου αι. π.Χ. στα Μέγαρα, που ήρθε στο φως το 2008 στο πλαίσιο σωστικής ανασκαφής της Γ’ Εφορείας Προϊστορικών και Κλασικών Αρχαιοτήτων.\nΚατ’ αρχάς στο νότιο μέρος της αποκαλύφθηκε τμήμα της εσωτερικής περιφερειακής οδού της αρχαίας πόλης και του οχυρωματικού τείχους του τέλους του 5ου ή των αρχών του 4ου αι. π.Χ., που κατασκευάστηκε μετά το τέλος του Πελοποννησιακού Πολέμου για να προστατέψει την πόλη, που είχε καταλεηλατηθεί.\nΠαραπλεύρως, σώζεται σε καλή κατάσταση ένα τυπικό μεγαρικό υπόγειο με καταπληκτικό δάπεδο, που οδηγούσε σε δεύτερο χώρο με εντυπωσιακή είσοδο και μεγάλους δόμους.\nΤα ιδιόμορφα μεγαρικά υπόγεια έχουν τοπικό χαρακτήρα και σχετίζονται με τη λατρεία της θεάς Δήμητρας. Εχουν βρεθεί πάνω από 100 στην ευρύτερη περιοχή και αποτελούν από μόνα τους ξεχωριστό κεφάλαιο μελέτης και έρευνας, καθώς αυτά τα υπόγεια που διέθετε κάθε αρχαίο μεγαρικό σπίτι δεν απαντώνται σε άλλα σημεία του ελλαδικού χώρου ενώ, σύμφωνα με την εκδοχή του Παυσανία, έδωσαν την ονομασία στην πόλη.\n«Εκτελούσαν διπλό προορισμό ως κατασκευές. Από τη μια εδώ αποθήκευαν τα αγαθά τους και από την άλλη τελούσαν τις θρησκευτικές τελετουργίες προς τη θεά Δήμητρα προκειμένου να ευνοεί την ανάπτυξη, την παραγωγή και τον πολλαπλασιασμό» μας λέει η αρχαιολόγος Παναγιώτα Αυγερινού, υπεύθυνη του Αρχαιολογικού Μουσείου Μεγάρων και της ανασκαφής, που μαζί με την ομάδα της έφεραν στο φως τα ευρήματα.\nΗ πρώτη σωστική ανασκαφή πραγματοποιήθηκε το διάστημα 2008-2011 και η δεύτερη, που συνεχίζεται, άρχισε το 2016.\nΕτσι, η σύγχρονη πόλη προικίζεται με εξαιρετικά μνημεία του παρελθόντος της, καθώς σε λίγα τετραγωνικά έχουμε δείγματα όλης της αρχαίας πόλης των Μεγάρων, δηλαδή οχυρώσεις, εσωτερική οδό, αρχαϊκό νεκροταφείο, μεγαρικό υπόγειο, στη δυτική πλευρά σειρά δεξαμενών και πιθανόν εργαστήριο κεραμικής, φυσικά το σύστημα ύδρευσης της νότιας πόλης, που αν και μικρότερης κλίμακας, θα μπορούσε να συγκριθεί με την Κρήνη του Θεαγένους, και ειδώλια, κεραμική, νομίσματα κ.ά.\nΕπάνω: «Η Κρήνη του Θεαγένους» Κάτω: Η εξωτερική άποψη της Νότιας Κρήνης .\n«Το σημαντικότερο εύρημα είναι το υδρευτικό έργο, η υπόγεια κρήνη. Είναι εντυπωσιακή κατασκευή. Στο κέντρο βρίσκεται η στρογγυλή δεξαμενή, όπου γύρω της βλέπουμε έναν δακτύλιο χωρισμένο με κάθετα τειχάρια. Θεωρούμε ότι αυτός ο χώρος εξυπηρετούσε τον καθαρισμό του νερού. Μέσα από δύο μικρές οπές περνούσε το νερό στο σύστημα, έτοιμο προς κατανάλωση» λέει στις «Νησίδες» η αρχαιολόγος Παναγιώτα Αυγερινού και μας εξηγεί:\n«Στο πίσω μέρος υπάρχουν τέσσερις μεγάλες στοές, εκ των οποίων η μία διπλή. Οι στοές ένωναν τον χώρο λήψης του νερού με τη δεξαμενή. Η τροφοδοσία γινόταν ή από ποταμό που έρρεε έξω από τα τείχη ή από τη βροχή, αλλά αυτό είναι θέμα προς έρευνα. Η μνημειακή κατασκευή είναι ιδιαίτερα έξυπνη, δεν είναι συνηθισμένος τρόπος να διοχετεύεται νερό σε δεξαμενή μέσα από υπόγειες στοές. Διακρίνεται από ευρηματικότητα, καθώς εξασφάλιζε το πολύτιμο νερό χωρίς οι κάτοικοι να χρειάζεται να σκάβουν. Αντίθετα, αξιοποιούσαν με ιδανικό τρόπο τους υδάτινους πόρους του περιβάλλοντος».\nΑπό τις τέσσερις στοές οι δύο έχουν ανοιχτεί πλήρως, με τη μεγαλύτερη να φτάνει σε μήκος τα 7,5 μέτρα. Στη μία σώζονται καλύτερα τα τοιχώματα και στην άλλη η οροφή.\nΟι άλλες δύο (η μία διπλή) έχουν ανοιχτεί μερικώς, καθώς για την ολοκλήρωσή τους κρίνονται απαραίτητες οι στερεώσεις και τα αναστηλωτικά έργα.\nΗ χρονολόγηση τοποθετεί το δημόσιο έργο στις αρχές του 5ου αιώνα, αν και πρέπει να πέρασε φάση μετασκευής. Ωστόσο, βάσει των επιχώσεων και της κεραμικής που βρέθηκαν, για άγνωστους λόγους όλη η περιοχή επιχώθηκε τον 2ο αι. π.Χ. Το μνημείο δηλαδή είχε διάρκεια ζωής περίπου τριών αιώνων.\nΣτην ερώτησή μας αν η κατασκευή χαρακτηρίζεται από μοναδικότητα, η αρχαιολόγος μάς απαντά: «Αυτό είναι σίγουρο. Δεν είναι συνηθισμένο το μεγάλο στόμιο, τα αρχιτεκτονικά μέλη που είναι σε δεύτερη χρήση, ο τρόπος επικοινωνίας των στοών. Ολα αυτά δείχνουν ιδιαίτερη τεχνική και ταλέντο ως προς τη σύλληψη της ιδέας, η οποία εκτελέστηκε προφανώς με τη βοήθεια άξιων εργατών».\nΠρόκειται λοιπόν για άλλο ένα έργο του διάσημου Ευπαλίνου; «Το μυαλό όλων πηγαίνει στον Μεγαρίτη αρχιτέκτονα, ωστόσο δεν έχουμε, ακόμα τουλάχιστον, στοιχεία που να το αποδεικνύουν. Το όρυγμα στη Σάμο δεν είναι το μοναδικό έργο του. Εδώ έχουμε το υδραγωγείο και την Κρήνη του Θεαγένους».\nΤο μέλλον της Κρήνης\nΑριστερά: Άποψη του εσωτερικού αγωγού του αρχαϊκού υδραγωγείου Μεγάρων. Δεξιά: Το στόμιο της μίας από τις τέσσερις στοές που τροφοδοτούσαν με νερό την κεντρική δεξαμενή της Νότιας Κρήνης Αποψη του εσωτερικού αγωγού του αρχαϊκού υδραγωγείου Μεγάρων. Δεξιά: Το στόμιο της μίας από τις τέσσερις στοές που τροφοδοτούσαν με νερό την κεντρική δεξαμενή της Νότιας Κρήνης.\nΤο εύρημα της Νότιας Κρήνης χαρακτηρίζεται από τους αρχαιολόγους ιδιαίτερης σημασίας και ενώ το αυτονόητο είναι να σωθεί και να αναδειχθεί, δεν είναι βέβαιο, καθώς η ανασκαφή διεξάγεται εντός οικοπέδων πολιτών, γεγονός που προκαλεί πρόβλημα με τους ιδιοκτήτες τους, ενώ το ένα βρίσκεται σε «καθεστώς ομηρίας».\nΗ Εφορεία Αρχαιοτήτων Δυτικής Αττικής για δεύτερη φορά έχει καταθέσει φάκελο και ζητάει από το Κεντρικό Αρχαιολογικό Συμβούλιο να προχωρήσει σε απαλλοτρίωση των οικοπέδων.\nΑφενός για να σωθεί και να συντηρηθεί το εύρημα, αφετέρου για να αναδειχθεί μελλοντικά σε επισκέψιμο αρχαιολογικό χώρο, ενιαίο μάλιστα με τη συνέχεια του αρχαίου τείχους που σώζεται σε μήκος 100 μέτρων εντός ιδιόκτητου οικοπέδου που έχει απαλλοτριωθεί και βρίσκεται σε απόσταση 30 μέτρων.\n«Το συγκεκριμένο μνημείο δεν μπορεί να σωθεί αν δεν απαλλοτριωθεί. Οι Μεγαρείς αγαπούν τις αρχαιότητες και ένα από τα παράπονα είναι ότι δεν υπάρχουν επισκέψιμοι αρχαιολογικοί χώροι. Εδώ θα μπορούσε να είναι η έναρξη ενός περιπάτου. Εχει μνημειακότητα και σαφώς αποκαλύπτει στον επισκέπτη ότι βρίσκεσαι μπροστά σε κάτι μεγαλειώδες και ιδιαίτερα έξυπνο. Παρά την εξαιρετική του διατήρηση, το μνημείο διατρέχει κινδύνους. Τα κονιάματα, που είναι σπάνια σε υδρευτικά έργα αυτής της εποχής, έχουν ανάγκη συντήρησης-συμπλήρωσης, γιατί είναι έτοιμα να καταρρεύσουν. Πρέπει να προχωρήσουν οι αναστηλωτικές εργασίες, αλλά το επόμενο βήμα δεν εξαρτάται από μένα» λέει η κ. Αυγερινού.\nΤο υδάτινο στοιχείο, απαραίτητο συστατικό για τη ζωή στον πλανήτη και την ανάπτυξη των κοινωνιών, πρωταρχικό αγαθό, αναγνωρίστηκε ως τέτοιο και υμνήθηκε κατά την αρχαιότητα.\nΑλλά εκτός τούτου, δημιουργήθηκαν έργα δημόσιου χαρακτήρα που διαχειρίζονταν με σοφία τους υδάτινους πόρους.\nΗ ύδρευση των πόλεων μέσω μεγαλόπνοων, δαπανηρών και πολυσύνθετων υδρευτικών έργων, υδραγωγείων, δεξαμενών, κρηνών, στον ελλαδικό χώρο, αλλά και σε πόλεις της Ανατολής, επιβεβαιώνεται τόσο από τις γραπτές πηγές όσο και από τα πλούσια ευρήματα.\nΕξέχουσα θέση κατέχει το Ευπαλίνειο Ορυγμα στη Σάμο, έργο του Μεγαρίτη αρχιτέκτονα Ευπαλίνου. Η σήραγγα, μήκους 1.036 μέτρων, κατασκευάστηκε κατά τον 6ο αιώνα π.Χ. για να χρησιμεύσει ως υδραγωγείο.\nΑξιοσημείωτο είναι το γεγονός ότι ανοίχθηκε ταυτόχρονα και από τις δύο πλευρές του βουνού και οι δύο σήραγγες συναντήθηκαν περίπου στο μέσον με αξιοθαύμαστη ακρίβεια.\nΜέγα επίτευγμα για τα τεχνολογικά δεδομένα της εποχής, γεγονός που προκαλεί θαυμασμό και στις μέρες μας, όπου το μνημείο απέσπασε διεθνή αρχαιολογική διάκριση.\nΗ Κρήνη του Θεαγένους στα Μέγαρα, με μήκος 21 μ. και πλάτος 13,69 μ., χτίστηκε στις αρχές του 5ου αι. π.Χ., πιθανόν στην ίδια θέση που έναν αιώνα πριν ο τύραννος Θεαγένης είχε χτίσει μια μικρότερη κρήνη.\nΤη στέγη της στήριζαν 35 οκτάπλευροι κίονες με δωρικά κιονόκρανα. Από το υδραγωγείο το νερό διοχετευόταν στην πόλη μέσω ενός μεγάλου αγωγού που κατέληγε στην Κρήνη, την οποία οι αρχιτέκτονες G. Gruben και N. Hellner απέδωσαν στον Ευπαλίνο.\nΜαζί με το υπόγειο υδραγωγείο και τη Νότια Κρήνη, τα τρία έργα δίνουν στον σύγχρονο επισκέπτη μια σαφή εικόνα για την ύδρευση των Μεγάρων κατά την αρχαιότητα.\n«Μέσα και από το πρόσφατο εύρημα της Κρήνης, είτε είναι είτε όχι του Ευπαλίνου, εκείνο που εισπράττω είναι ότι η πόλη των Μεγάρων φρόντισε να έχει επάρκεια νερού μέσα από δημόσια έργα που το καθένα είναι μοναδικό στο είδος του. Σαν κάποιος να μερίμνησε όλοι οι τομείς της πόλης να υδρεύονται. Αυτός θα μπορούσε να είναι ο Ευπαλίνος. Δεν έχουμε την τύχη να το γράφει ο Ηρόδοτος, όπως για τη Σάμο, αλλά όλη η θεώρηση και η χρονολόγηση παραπέμπουν σε μια εποχή που θα μπορούσε εκείνος να κάνει ένα τέτοιο συνολικό έργο. Το θεωρώ εικασία, αλλά έχει λογική. Εκανε εδώ πρώτα το υδραγωγείο και μετά πήγε στη Σάμο. Διότι πώς του αναθέτουν ένα τόσο μεγάλο έργο αν δεν έχουν δει τι είναι ικανός να φτιάξει; Η λογική στο υδραγωγείο της Σάμου και στο υδραγωγείο των Μεγάρων είναι ίδια. Να εξασφαλίσει την πόλη σε επάρκεια ποιοτικού νερού, ακόμα και όταν γίνονται πόλεμοι και πολιορκείται. Στη Σάμο κατασκευάζει έργο 1.000 μέτρων και μεταφέρει καθαρό νερό από μακρινές πηγές. Το υδραγωγείο στα Μέγαρα ήταν μεγάλη προίκα για την πόλη και βρισκόταν σε χρήση μέχρι το 1935. Η διαχρονικότητα αυτού του τύπου υδραγωγείων είναι διαδεδομένη και σε περιοχές με προβλήματα νερού όπως το Αφγανιστάν, όπου εξακολουθούν να χρησιμοποιούνται ακόμα και σήμερα. Είναι κατασκευές φιλικές προς το περιβάλλον, που χρησιμοποιούν το νερό της φύσης χωρίς να απομυζούν τον υδροφόρο ορίζοντα», καταλήγει η αρχαιολόγος Παναγιώτα Αυγερινού.\nΑρχαιολογικό Μουσείο Μεγάρων αρχαιολογικοί χώροι Ερκίς Ευπαλίνος Εφορεία Αρχαιοτήτων Δυτικής Αττικής Κρήνη του Θεαγένους Μέγαρα Παναγιώτα Αυγερινού\nΔεύτερο τεύχος του περιοδικού οδικής ασφάλειας από τον Κούρο\nΠρόσκληση Ομίλου Λαϊκής Παράδοσης Μεγάρων Αλκάθους & Καρία\nΟ δήμαρχος συγχαίρει τη Χορωδία του 5ου Δημοτικού Σχολείου


Orthodox Voice - Ορθόδοξη Φωνή: Σαν Σήμερα 18 Ιανουαρίου Του 1861 Κοιμήθηκε Ο Μοναχός Χριστόφορος Παπουλάκος.\n...Ο Χριστοφόρος βουβός σιγόκλαιγε και πότιζε με δάκρυα τα σανίδια του κελιού και το ράσο του.\n–Δεν φτάνει να πονούμε και να κλαίμε, Χριστοφόρε(=Παπουλάκος), φώναξεν ο Κοσμάς. Η καινούργια επιδρομή είναι χειρότερη από του Ιμπραήμ. Κείνος σκότωνε κορμιά κι αφάνιζε το βιός μας, αλλά αυτοί σκοτώνουν τις ψυχές μας. Ό,τι ιερό φυλάξαμε τετρακόσια χρόνια σκλαβιάς ποδοπατιέται, ό,τι μας κράτησε όρθιους, σαν ασάλευτο αντιστήλι, γκρεμίζεται. Σε τέτοιο γιουρούσι του σατανά, κάθε υποταγή είναι άρνηση του Χριστού, άρνηση της Πίστης και παράδοση στο διάβολο. Προδίνουμε τον αγώνα του εικοσιένα, το αίμα που χύθηκε στο Μεσολόγγι, στ΄ Αρκάδι, στην Τριπολιτσά, στα Δερβενάκια στα Ψαρά… Ιούδες γινόμαστε Χριστοφόρε και το κακό δε σταματά ως εδώ…


Τρομερή ανατροπή για τον ΠΑΝΟΜ με δύο γκολ στις καθυστερήσεις | mpalakritis.gr\nΤρομερή ανατροπή για τον ΠΑΝΟΜ με δύο γκολ στις καθυστερήσεις\nΟ ΠΑΝΟΜ πέτυχε μια εκπληκτική ανατροπή στις καθυστερήσεις με σκορ 1-2 και πήρε την πρόκριση στην Τρίτη φάση του κυπέλλου, μέσα από… τα χέρια του Κεραυνού.\nΜόλις στο 5’, ο Κεραυνός πραγματοποίησε την πρώτη φάση στο παιχνίδι, με το σουτ του Μυαρογιαννάκη να μην βρίσκει στόχο.\nΣτη συνέχεια ο ΠΑΝΟΜ πίεζε, όμως ο Κεραυνός ήταν αυτός που απείλησε ξανά, με το σουτ του Μανιαδάκη στο 31’, να καταλήγει στον τερματοφύλακα του ΠΑΝΟΜ.\nΜετά από τέσσερα λεπτά, ο ΠΑΝΟΜ έχασε τεράστια ευκαιρία να ανοίξει το σκορ, όταν ο Μυλωνάς από θέση τετ-α-τετ, αστόχησε, με τον νεαρό κίπερ του Κεραυνού να αποκρούει τη μπάλα.\nΣτο δεύτερο μέρος και με τη συμπλήρωση μίας ώρας αγώνα, ο Κεραυνός ήταν αυτός που κατάφερε να πετύχει το γκολ, με τον Μανιαδάκη να ανοίγει το σκορ.\nΟ ΠΑΝΟΜ προσπάθησε να αντιδράσει άμεσα και μετά από τρία λεπτά, έχασε τεράστια ευκαιρία, με τον Κεφαλούκο να πιάνει την κεφαλιά, όμως να αστοχεί.\nΟ ΠΑΝΟΜ στα τελευταία λεπτά αύξησε κατακόρυφα την πίεση του και στο 89’ ο Κεφαλούκος ισοφάρισε για τον ΠΑΝΟΜ, ενώ στο 91’ η ομάδα των Μαλίων κέρδισε πέναλτι και ο Συσκάκης εκτέλεσε εύστοχα, χαρίζοντας την πρόκριση στον ΠΑΝΟΜ.\nΚεραυνός (Άρης Μαυρογιαννάκης): Κονσολάκης, Μαυρογιαννάκης, Παπαδάκης (65’ Τσιχλάκης), Εργαζάκης, Ένο, Τσιμηνικάκης, Δρίτσας, Ανδρουλάκης, Μανιαδάκης (86’ Τσουγκράνης), Μανουσάκης (82’ Σαμπροβαλάκης), Ζούζουλας (60’ Ξυλούρης).\nΠΑΝΟΜ (Γιάννης Κουλούρας): Ζαχαριουδάκης, Κωνσταντινίδης, Μαυρίδης, Διαμαντάκης, Τασούλης, Δαριβιανάκης, Κεφαλούκος, Καπετανάκης (65’ Μπιτζανάκης), Κλινάκης, Μυλωνάς, Συσκάκης.


«Γιατί ο Ποκουσέφσκι έχει την πιο ιντριγκαδόρικη προοπτική στα draft του ΝΒΑ» | NiceMagazine.Gr\nΑρχική Αθλητισμός «Γιατί ο Ποκουσέφσκι έχει την πιο ιντριγκαδόρικη προοπτική στα draft του ΝΒΑ»\nΗ αλήθεια είναι πως στην χώρα μας, ίσως, δεν έχουμε καταλάβει το πόσο σημαντικό προτζεκτ είναι ο Αλεξέι Ποκουσέφσκι. Ο Σέρβος φόργουορντ του Ολυμπιακού είναι από τους παίκτες που όπως όλα δείχνουν θα τον παρακολουθήσουμε ελάχιστα στην Ελλάδα. Τα… δίχτυα του ΝΒΑ αργά ή γρήγορα θα τον μεταφέρουν στην άλλη άκρη του Ατλαντικού, καθώς το ταλέντο του και τα φυσικά του χαρίσματα είναι τέτοια που δύσκολα μπορούν να τον κρατήσουν στην Γηραιά Ήπειρο.\nΟι Αμερικανοί βρέθηκαν συχνά στην Ελλάδα για να τον δουν από κοντά να παίζει στην Α2. Και αν δεν είχε τραυματιστεί το μόνο σίγουρο είναι ότι θα έτριβαν τα μάτια τους με 2,15μ κορμί του και τον τρόπο που χειρίζεται την μπάλα και βγαίνει για να σουτάρει από τα 6,75μ.\nΣτις ΗΠΑ λοιπόν διαρκώς γράφονται κείμενα για τον Πόκου με το τελευταίο να προέρχεται από το leaguealertsofficial.com το οποίο είχε ως τίτλο «Γιατί ο Ποκουσέφσκι έχει την πιο ιντριγκαδόρικη προοπτική στα draft του ΝΒΑ».\nΠροηγούμενο άρθροΟ δρομέας Ορλάντο ΜακΝτάνιελ νικήθηκε από τον κορωνοϊό\nΕπόμενο άρθροΠροπονήσεις ανά δύο από Δευτέρα στην Ντόρτμουντ


Είναι μόνο μια δολοφονία; | Ανάλυσέ το\nHome›Politics›Είναι μόνο μια δολοφονία;\n«Όλοι οι άνθρωποι δημιουργούνται ίσοι, και προικίζονται από τον Δημιουργό τους με συγκεκριμένα απαραβίαστα Δικαιώματα, μεταξύ των οποίων είναι το δικαίωμα στη Ζωή, το δικαίωμα στην Ελευθερία, και το δικαίωμα στην επιδίωξη της Ευτυχίας».\nΜέσα σε δύο γραμμές η Διακήρυξη Ανεξαρτησίας των ΗΠΑ, δέχεται αυταπόδεικτα τους ακρογωνιαίους λίθους της ανθρώπινης ύπαρξης. Δυστυχώς τις τελευταίες ημέρες, το κράτος που ήταν παράδειγμα για την ενσωμάτωση τόσων διαφορετικών φυλών καίγεται. Φαίνεται ότι ήταν εντελώς ψεύτικη αυτή η άποψη και από πίσω υπάρχει μια σαθρή δομή της κοινωνίας, η οποία έχοντας σαν Θεό το δολάριο και προσανατολισμένη στον υλισμό μετά από τόσα χρόνια, θεωρεί ακόμη τους έγχρωμους, σκλάβους. Η δολοφονία του Τζορτζ Φλόιντ, έβαλε φωτιά στα θεμέλια του αμερικανικού κράτους. Μια δολοφονία, που μας δείχνει ότι η Ελευθερία του ατόμου και τα ανθρώπινα ιδεώδη, για τα οποία έχουν χαθεί αμέτρητες ζωές, πλέον αμφισβητούνται.\nΤο κύριο ερώτημα που τίθεται, είναι τι κρύβεται πίσω απ’ όλα αυτά; Γιατί οι πολιτικοί ηγέτες των μεγάλων κρατών πλέον προσπαθούν να διοικήσουν με απολυταρχικές απόψεις; Γιατί αντιπαλεύονται το δικαίωμα του καθενός από εμάς στη ζωή; Γιατί δεν επενδύουν στην Ελευθερία και μέσω αυτής στην πειθώ και την δημιουργικότητα που μπορεί να εκφράσει ένας ελεύθερος άνθρωπος; Μήπως είμαστε μάρτυρες της αλλαγής των δημοκρατιών και του καπιταλιστικού συστήματος που γνωρίζαμε μέχρι σήμερα;\nΔυστυχώς αποδεικνύεται ότι οι σημερινοί αρχηγοί κρατών είναι ανεπαρκείς. Δεν μπορούν να εμπνεύσουν τους λαούς. Δεν μπορούν να σηκώσουν το βάρος που απαιτείται να έχει ένας ηγέτης. Δεν μπορούν να δώσουν ένα όραμα στο νέους. Είναι πλήρως εξαρτώμενοι, από μεγάλες πολυεθνικές και εξαγορασμένοι από διάφορα καρτέλ συμφερόντων ανά τον κόσμο.\nΟι εικόνες που βλέπουμε στις ΗΠΑ τις τελευταίες ημέρες έχουν βαθύτερο νόημα. Μια εικόνα αποτυπώνεται στο ασυνείδητο και ασκεί επιρροή χωρίς καν να το καταλάβουμε. Η τακτική του εκφοβισμού, της γενικής καταστολής και της υπακοής, ακολουθείται πλέον σε όλα τα μεγάλα κράτη. Μην ξεχνάμε τις σκληρές εικόνες διαμαρτυρίας στην Κίνα και στη Γαλλία, ένα από τα κράτη που ενέπνευσε με την Γαλλική επανάσταση την Ελευθερία και την Ισότητα με ένα τεράστιο κόστος ανθρώπινων ζωών. Όλοι και όλα μετριούνται πλέον σε αριθμούς. Στο βωμό του χρήματος, συνειδήσεις εξαγοράζονται. Η παγκοσμιοποίηση που πολλοί ευαγγελίζονταν και άλλοι αντιπαλεύονταν, μάλλον ήταν μια καραμέλα για να υποκινηθούν άλλες καταστάσεις.\nΜπορούν τελικά τα κράτη να λειτουργήσουν όταν υπάρχει τόσο μεγάλη φυλετική και θρησκευτική ανομοιογένεια του πληθυσμού; Υπάρχει Ελευθερία ή πρέπει να αναθεωρήσουμε οτιδήποτε ξέραμε γι’ αυτήν μέχρι σήμερα; Μήπως πρέπει να εμπνευστούμε νεότερες ιδέες που θα εκπροσωπήσουν επαρκώς τα καινούρια δεδομένα που ζούμε;\nCOVID-19 και νέοι Έλληνες ερευνητές. Η επίδραση ...\nΑ.Δ.Δ. 1 Ιούνιος, 2020 at 22:36 Απάντηση\nΕύγε στον αρθρογράφο! Συγχαρητήρια για το πνεύμα του κειμένου συνολικά και ιδίως για την κατακλείδα:\n“Μπορούν τελικά τα κράτη να λειτουργήσουν όταν υπάρχει τόσο μεγάλη φυλετική και θρησκευτική ανομοιογένεια του πληθυσμού; ”\nΗ απάντηση είναι σκέτα: ΟΧΙ -και είναι αδιάφορο αν αυτή η κρίση αξιολογηθεί ως αντιδραστικός αφορισμός…\nΕν προκειμένω, όπως λέει και η γνωστή ρήση που διδασκόμασταν στο Δημοτικό (ή έστω στο Σχολαρχείο οι παλαιότεροι), την ιστορία την γράφει ο νικητής. Τι γράφηκε λοιπόν μέχρι στιγμής;\nΟι μακραίωνες συγκρούσεις Άγγλων και Ισπανών για τον έλεγχο του κόλπου του Μεξικού και της Καραϊβικής, συνεπώς και για την πρωτοκαθεδρία της αποικιοκρατικής πυραμίδας, έληξε με την νίκη των πρώτων. Έκτοτε οι Αγγλοσάξονες (πολλώ δε μάλλον μετά το 1783) άρχισαν να ξετυλίγουν το διαφωτιστικό ιδεολόγημα του δικαιωματισμού, το οποίο επανεισήχθη θριαμβευτικώς στην Γηραιά Ήπειρο το 1789, ενισχυμένο με την αίγλη ενός Βάσινγκτον και ενός Λα Φαγιέτ. Τα επόμενα χρόνια, πίσω στην Αμερική, η επικράτηση των Βορείων κατά της Συνομοσπονδίας το 1865 θεμελίωσε στα χαρτιά την απόλυτη θέσπιση της κοινωνίας της ανοχής -απελευθερώνοντας τύποις τους Νέγρους δουλοπάροικους του αγροτικού Νότου – και χαρίζοντας στρατιές μαύρων εργατών στην εργοδοσία των ανερχόμενων βιομηχανιών του Ντιτρόιτ και των άλλων βόρειων πολιτειών. Έκτοτε η Αμέρικα δοξάζεται ως η πατρίδα της φυλετικής και εθνικής ανοχής.\nΗ αλήθεια όμως είναι λίγο διαφορετική:\nΣτην Λατινική Αμερική αιώνες πριν την αμερικανική και την γαλλική επανάσταση, ήδη με τους ισπανικούς νόμους της 16/4/1495 η encomienda, το νομικό καθεστώς που καθόριζε τους όρους παραχώρησης και εκμετάλλευσης των κατεκτημένων γαιών ανάμεσα στο Στέμμα και τους αποίκους, απαγόρευε ρητώς την δουλοκτησία και την δουλοπαροικία! Μέσα από αυτό το πνεύμα συνύπαρξης Ισπανών κατακτητών και προσήλυτων Ινδιάνων ανεπτύχθηκε με τρόπο εξαιρετικώς ενδιαφέροντα από ιστορικής απόψεως το mestizaje (μεστιθάχε), μια διαδικασία ομοιογενοποίησης του πληθυσμού των ντόπιων και των αποίκων, η οποία θυμίζει την πολιτισμική ώσμωση των ελληνιστικών βασιλείων. Οπωσδήποτε η διαδικασία αυτή επιτεύχθηκε και με όρους βίας, αλλά εντέλει γέννησε ένα νέον εθνολογικό και ανθρωπολογικό τύπο, τον mestizo, αυτόν που πατάει ισότιμα σε δύο παραδόσεις συγχρόνως, την ισπανοπορτογάλικη και την ινδιάνικη. Αντιθέτως στα κέντρα του καπιταλισμού (άρα και στις ΗΠΑ), οι Ινδιάνοι αντιμετωπίστηκαν μόνο ως γραφικές καρικατούρες, οι δε νέγροι μη μπορώντας να κομίσουν τον πρωτογενή δικό τους αφρικανικό πολιτισμό, όντας αλυσοδεμένοι στα δουλεμπορικά αμπάρια, αναγκάστηκαν να χτίσουν μία νέα ταυτότητα σχεδόν από το μηδέν, κρατώντας εν μέρει οι ίδιοι αποστάσεις από τον κυρίαρχο λευκό πληθυσμό. Έτσι εκεί όπου γεννήθηκαν και επεκράτησαν τα χοντρά λόγια της Διακηρύξεως των Δικαιωμάτων του Ανθρώπου, το αποτέλεσμα ήταν ακριβώς το αντίθετο από το προσδοκώμενο: παρά τις άπειρες νομολογίες η κοινωνική ανισότητα στηρίζεται ακόμα στην εθνολογική διαφορά.\nΣυμπέρασμα: οι προβιομηχανικοί πολιτισμοί συκοφαντήθηκαν ως σκοταδιστικοί, αλλά τουλάχιστον όσον αφορά τα αποικιοκρατούμενα εδάφη της Λατινικής Αμερικής πέτυχαν μία αξιοθαύμαστη υπέρβαση των εθνολογικών ανισοτήτων. Αντιθέτως οι ΗΠΑ περιφρονώντας τους ιθαγενείς ως εργατική δύναμη απέτυχαν στην ομοιογενοποίηση της κοινωνίας τους. Στην αποτυχία τους αυτή οι Αγγλοσάξονες (και οι απανταχού προοδευτικοί) αντιδρούν με συνθήματα και διαμαρτυρίες, αλλά στην πραγματικότητα το πρόβλημα δεν έγκειται μόνον στην τήρηση των νόμων ή στην άμβλυνση των ταξικών διαφορών, αλλά σε κάτι πολύ πιο σύνθετο και θεμελιώδες, δηλαδή στην αδυναμία εθνολογικής/πολιτισμικής αφομοίωσης των ετερόκλητων.\nΜε άλλα λόγια τα περί παγκοσμιοποίησης και ανοικτής κοινωνίας είναι προπέτασμα καπνού, γιαυτό και τα πρόσφατα γεγονότα των ΗΠΑ δεν ξενίζουν παρά μόνον τους ανυποψίαστους.\nS.T.K. 2 Ιούνιος, 2020 at 21:48 Απάντηση\nΠραγματικά με συνεπήρε ο αρθρογράφος. Τέτοια άρθρα πρέπει να δημοσιοποιούνται και να διαβάζονται απ όλους. Πολύ σωστά ερωτήματα που πραγματικά αν κάτσει κάποιος να τα σκεφτεί θα δει από άλλο πρίσμα τη ζωή. Συγχαρητήρια και στο site σας που κρατάει ένα πολύ υψηλό επίπεδο και με τέτοια άρθρα μόνο ψηλά μπορεί να πάει.. Συγχαρητήρια και πάλι..


Πώς να χάσετε βάρος αλλά όχι μέγεθος σουτιέν - Κάνετε ups βοηθήσει να χάσετε βάρος\nΑλλά είναι απολύτως αληθές ότι χωρίς φωτιά και καπνό δεν θα υπήρχε, δηλ. Αν κατά βάση ανήκετε περισσότερο σε αυτή την κατηγορία, μάλλον θα έχετε ήδη καταλάβει ότι η δίαιτα από μόνη της ( χωρίς άσκηση) δεν είναι αρκετή για να μπορέσετε να χάσετε βάρος.\nΠώς να χάσετε βάρος αλλά όχι μέγεθος σουτιέν. Έτσι δεν μπορείτε να χάσετε βάρος.\n85% φορά λάθος μέγεθος. Πρόγραμμα διατροφής για να χάσετε βάρος με ασφάλεια Έρευνα του Πανεπιστημίου του Σίδνεϊ δείχνει ότι η δίαιτα του γλυκαιμικού δείκτη είναι μια πολύ καλή λύση για να χάσουμε λίπος και ταυτόχρονα βάρος, αλλά και για να. Γιατί χάνετε βάρος αλλά όχι λίπος από την κοιλιά και τι να κάνετε.\nΤο θέμα του πώς να χάσετε βάρος με τη βοήθεια ενεργού άνθρακα δεν θα προέκυπτε καθόλου. Ο Γολγοθάς της μεταμόσχευσης, επαναστατικές θεραπείες και η ελληνική πραγματικότητα στην Κυστική Ίνωση. Σύμφωνα με τον Δρ. Γιατί Χάνετε Βάρος Αλλά Όχι Λίπος από την Κοιλιά και τι να Κάνετε.\nΓια να χάσετε βάρος στο πρόσωπο του πιο εύκολο; Αν μια γυναίκα είναι αρκετά λεπτό αλλά έχειευρεία ζυγωματικά και στρογγυλό πρόσωπο η απώλεια βάρους μπορεί να είναι δύσκολη. Disclosure: this is a sponsored post that contains sponsored links Κουρασμένος από τη μεταφορά αυτών των επιπλέον κιλά; Ο καλύτερος τρόπος για να χάσετε βάρος και να την κρατήσετε μακριά είναι να δημιουργήσετε ένα χαμηλό σε θερμίδες σχέδιο. Είναι πιο εφικτό να χάσετε βάρος και λίπος από την κοιλιά.\nΟι Διατροφολόγοι Αποκαλύπτουν τι Πρέπει να Τρώτε το Βράδυ για να Χάσετε Βάρος! Θυμηθείτε ότι οι ρίγες τείνουν να ξεχωρίζουν οπότε αν προσπαθείτε να καταλάβετε πώς να ντυθείτε για να φαίνεστε λεπτότεροι, επιλέξτε μικρότερες κάθετες λωρίδες σε σκούρα χρώματα. Πολλές γυναίκες προσπαθούν να χάσουν βάρος με τις ελπίδες της κάνοντας στήθη τους να εμφανιστεί μεγαλύτερο. Πώς να χάσετε βάρος αλλά όχι μέγεθος σουτιέν.\nΠώς θα απαλλαγείτε από το κοιλιακό λίπος. Ωστόσο, συχνά το μέγεθος του στήθους σταγόνες με την απώλεια βάρους. Όχι μόνο μπορείς να φαίνεσαι λεπτότερη αλλά χάρη στην ποικιλία των σουτιέν που υπάρχουν στην αγορά μπορείς να έχεις στυλ και κάτω από τα ρούχα σου. Χάσετε βάρος.\nΜέγεθος χάσετε Cambogia\nΑν θέλετε να χάσετε βάρος και δεν ξέρετε από πού να ξεκινήσετε, δοκιμάστε να ακολουθήστε τις παρακάτω συμβουλές:. πώς να κάνετε την αρχή! αλλά προσοχή στην ποσότητα.\nΠάρτε ένα μέγεθος με ένα μέγεθος μεγαλύτερο cups. Τιράντες.\nΝέα σαξέντα φαρμάκων για απώλεια βάρους\nΤο σουτιέν πρέπει όχι μόνο να στηρίζει το στήθος, αλλά και να το σηκώνει. Το τέλεια εφαρμοστό σουτιέν μπορεί να αλλάξει το σώμα μας και να μας κάνει να νιώσουμε πιο ευτυχισμένες.\nΜέγεθος Πρόκληση walla\nΣήμερα θα σας προτείνουμε έναν πρακτικό οδ. Disclosure: this is a sponsored post that contains sponsored links Κουρασμένος από τη μεταφορά αυτών των επιπλέον κιλά; Ο καλύτερος τρόπος για να χάσετε βάρος και να την κρατήσετε μακριά είναι να δημιουργήσετε ένα χαμηλό σε θερμίδες σχέδιο.\nΧάσετε σουτιέν Μπορεί λίπος\nΧάσετε βάρος. Πολλές γυναίκες προσπαθούν να χάσουν βάρος με τις ελπίδες της κάνοντας στήθη τους να εμφανιστεί μεγαλύτερο.\nΩστόσο, συχνά το μέγεθος του στήθους σταγόνες με την απώλεια βάρους.


PANAYIOTIS TELEVANTOS: ΣΧΟΛΙΟ ΓΙΑ ΤΗΝ ΑΘΩΩΣΗ ΤΗΣ ΙΕΡΑΣ ΜΟΝΗΣ ΒΑΤΟΠΑΙΔΙΟΥ\nΜε μεγάλη χαρά και ανακούφιση οι απανταχού της γης πιστοί πληροφορήθηκαν την αθώωση του Αρχιμανδρίτη Εφραίμ, Καθηγουμένου της Ιεράς Μονής Βατοπαιδίου, και όλων όσων εμπλέκονταν στο υποτιθέμενο σκάνδαλο Βατοπαιδίου.\nΟυδέποτε πιστέψαμε, όπως γράψαμε σε δεκάδες άρθρα που δημοσιεύσαμε κατά καιρούς, ότι η Μονή ήταν ένοχη για ύποπτες ανταλλαγές με το Δημόσιο.\nΤώρα η αθωωτική απόφαση του δικαστηρίου δίνει τη δυνατότητα στον Γέροντα Εφραίμ και στη Μονή Βατοπαιδίου να συνεχίσουν απερίσπαστοι από τις δικαστικές περιπέτειες την πορεία τους απαλλαγμένοι οριστικά από το βάρος των ασύστατων κατηγοριών που διατυπώθηκαν εναντίον τους. Ένας απίστευτος διασυρμός της Εκκλησίας και του μοναχισμού τώρα βρήκε το άδοξο τέλος του.\nΗ ιστορία φαινόταν από την αρχή ότι ήταν μια πολιτική σκευωρία για να πέσει η κυβέρνηση Καραμανλή. Η αντιπολίτευση αλλά και η εσωκομματική αντιπολίτευση ή για να είμαστε πιο δίκαιοι ένα τμήμα αυτής, βρήκαν την ευκαιρία με το υποτιθέμενο σκάνδαλο Βατοπαιδίου να πλήξουν την μέχρι εκείνη τη στιγμή ισχυρή κυβέρνηση Καραμανλή. Και πέτυχαν τον στόχο τους. Τα σπασμένα, όμως, δεν τα πλήρωσε μόνον η τότε κυβέρνηση. Ο Γέροντας Εφραίμ, η Μονή Βατοπαιδίου, το Άγιον Όρος, ο Μοναχισμός και η Εκκλησία γενικά πλήρωσαν μεγάλο τίμημα.\nΔόξα σοι ο Θεός που η ιστορία τελεσιδίκηκε με την αθώωση της Μονής αλλά και όσων κατηγορήθηκαν άδικα και υπέστησαν τόσο μεγάλο διασυρμό για δέκα ολόκληρα χρόνια.\nΕλεύθερη, λοιπόν, επιτέλους η Μονή από τα παντοειδή δεσμά της δικαστικής της περιπέτειας. Γι’ αυτό ελπίζουμε διακαώς ότι θα επανεύρει το ομολογιακό της φρόνημα. Είναι επιτακτικό ο Αρχιμανδρίτης Εφραίμ να αποσύρει τις οικουμενιστικές του δηλώσεις ότι δήθεν κατ’ οικονομίαν επιτρέπεται η συμπροσευχή όχι μόνον με αιρετικούς αλλά και με αλλόθρησκους. Αλλά αυτό ασφαλώς δεν φτάνει. Αναμένουμε η Μονή Βατοπαιδίου να τεθεί επικεφαλής των Μονών του Αγίου Όρους για να ακυρωθεί η οικουμενιστική Σύνοδος της Κρήτης και για να καταπολεμηθεί η παναίρεση του Οικουμενισμού που διαβρώνει τη συνείδηση των ποιμένων και των μελών της Εκκλησίας τα τελευταία εκατό χρόνια.\nΣήμερα χειροκροτήσαμε την αθώωση της μονής από τα δικαστήρια. Μακάρι ο Θεός σύντομα να μας αξιώσει να χειροκροτήσουμε τον Γέροντα Εφραίμ και τη Μονή Βατοπαιδίου επειδή επανεύραν το ομολογιακό τους φρόνημα.\nLabels: ΑΓΙΟΝ ΟΡΟΣ, ΒΑΤΟΠΑΙΔΙ, ΕΦΡΑΙΜ, ΜΟΝΑΧΙΣΜΟΣ, ΟΙΚΟΥΜΕΝΙΣΜΟΣ, ΠΑΝΟΡΘΟΔΟΞΗ ΣΥΝΟΔΟΣ


Άνεμος Ανατροπής: "αν ήσουν επαγγελματίας δημοσιογράφος δεν θα δάκρυζες για μένα"\n"αν ήσουν επαγγελματίας δημοσιογράφος δεν θα δάκρυζες για μένα"\n"αν ήσουν επαγγελματίας\nδεν θα δάκρυζες για μένα "\nΜου ζήτησαν από τον δήμο Αμαλιάδας το ξερό κοτσανάκι του γαρύφαλλου που μου είχε δώσει στη δίκη του ο Νίκος Μπελογιάννης. Δυστυχώς δεν υπάρχει πιά γιατί όταν προ ετών είχα μπεί στο νοσοκομείο, όταν γύρισα σπίτι μου δεν το βρήκα.\nΣτη φωτογραφία ο κατηγορούμενος απαντάει σε ερωτήσεις του διευθυντή Αστυνομίας Θεόδωρου Ρακιντζή. Εγώ ψηλά πίσω ( στο τοξάκι ) που είχε προσέξει ο Μπελογιάννης τη συγκίνησή μου και σε μιά ανάπαυλα με κάλεσε κοντά του. Με ρώτησε αν ανήκω στην Ένωση Συντακτών, του είπα όχι ακόμα, σχολίασε "αν ήσουν επαγγελματίας δημοσιογράφος δεν θα δάκρυζες για μένα" και μου έδωσε το γαρύφαλλο που κρατούσε.\nΌρθιος ο φωτορεπόρτερ Κλεισθένης Δασκαλάκος, που όταν του ζήτησα να με φωτογραφίσει δίπλα στον Μπελογιάννη μου είπε έντρομος "τρελός είσαι, θα μας πετάξουν και τους δυό έξω"...


Ελιζαμπέτ Ρουντινεσκό: Η ζωή του Φρόιντ σαν μυθιστόρημα - Ειδήσεις - νέα - Το Βήμα Online\nΕλιζαμπέτ Ρουντινεσκό: Η ζωή του Φρόιντ σαν μυθιστόρημα\nΙστορικός της ψυχανάλυσης, διευθύντρια Ερευνών στο Τμήμα Ιστορίας του Πανεπιστημίου Paris VIII και ψυχαναλύτρια η ίδια – με στενές σχέσεις από την πλευρά της ψυχαναλύτριας μητέρας της με τον Ζακ Λακάν -, η πολυγραφότατη Ελιζαμπέτ Ρουντινεσκό έχει δώσει ήδη μεταξύ άλλων μια βιογραφία του Λακάν (1993), μια δίτομη Ιστορία της ψυχανάλυσης στη Γαλλία (1994) και ένα Λεξικό της ψυχανάλυσης (1997).\nΙστορικός της ψυχανάλυσης, διευθύντρια Ερευνών στο Τμήμα Ιστορίας του Πανεπιστημίου Paris VIII και ψυχαναλύτρια η ίδια – με στενές σχέσεις από την πλευρά της ψυχαναλύτριας μητέρας της με τον Ζακ Λακάν -, η πολυγραφότατη Ελιζαμπέτ Ρουντινεσκό έχει δώσει ήδη μεταξύ άλλων μια βιογραφία του Λακάν (1993), μια δίτομη Ιστορία της ψυχανάλυσης στη Γαλλία (1994) και ένα Λεξικό της ψυχανάλυσης (1997). Μετακινούμενη προς τα πίσω, στη βιογραφία του Σίγκμουντ Φρόιντ που εκδόθηκε στα γαλλικά το 2014, ανιχνεύει και αφηγείται με μοναδικά γοητευτικό τρόπο, που θυμίζει τα μεγάλα γερμανόγλωσσα μυθιστορήματα του Μεσοπολέμου, τις απαρχές της ψυχανάλυσης στη Βιέννη του 19ου αιώνα. Με αφορμή την κυκλοφορία του τόμου στα ελληνικά (Ο Σίγκμουντ Φρόυντ στην εποχή του και τη δική μας, μτφ. Μήνα Πατεράκη-Γαρέφη, Πατάκης, 2017) της τηλεφωνήσαμε στο Παρίσι και μιλήσαμε μαζί της για τον δικό της Φρόιντ.\nΤι νέο φέρνει η βιογραφία σας στη μεγάλη φροϋδική βιβλιογραφία;\n«Αφενός έχουν περάσει είκοσι πέντε χρόνια από την τελευταία βιογραφία του Φρόιντ από τον Πίτερ Γκέι και στο μεταξύ έγινε διαθέσιμο στους ερευνητές πολύ μεγάλο μέρος του Αρχείου Φρόιντ στη Βιβλιοθήκη του Κογκρέσου στην Ουάσιγκτον. Αφετέρου σκοπός μου ήταν να δώσω μια νέα εικόνα του Φρόιντ – ο οποίος έχει τόσες εικόνες όσοι και οι βιογράφοι του – από μια γαλλική σκοπιά, μια και κανένας γάλλος ιστορικός δεν είχε επιχειρήσει να εισέλθει σε αυτό το πεδίο όπου εδώ και πάρα πολλά χρόνια κυριαρχούν οι αγγλόφωνοι μελετητές. H εξαιρετική βιογραφία του Πίτερ Γκέι, η οποία επωφελήθηκε από το άνοιγμα των πρώτων αρχείων στην Ουάσιγκτον, παρουσιάζει έναν Φρόιντ ορθολογιστή, σαν άγγλο επιστήμονα, ιδωμένο στο πλαίσιο της βικτωριανής εποχής, χωρίς να δίνει την απαραίτητη έμφαση στις βιεννέζικες απαρχές της ιστορίας του. Ο δικός μου Φρόιντ είναι διαφορετικός. Εγγράφεται εντονότερα στο πλαίσιο της Αυστροουγγρικής Αυτοκρατορίας, έχω λάβει υπόψη όλες τις ιστορικές μελέτες για τη ζωή στη Βιέννη που μεσολάβησαν, με ενδιαφέρουν πολύ οι σχέσεις με τον Τόμας Μαν και τη γερμανική κουλτούρα, και δείχνω ότι ο Φρόιντ ήταν ένας στοχαστής μοιρασμένος ανάμεσα στο φως και στη σκιά, στο ορθολογικό και στο ανορθολογικό, που ανήκει σε έναν σκοτεινό Διαφωτισμό. Αντιθέτως με τους προηγούμενους και χωρίς να καταργείται η χρονολογική διάσταση, οργανώνω το υλικό μου σε τέσσερις μεγάλες θεματικές ενότητες, με πρότυπο τη βιογραφία του Αγίου Λουδοβίκου από τον γάλλο ιστορικό Ζακ Λε Γκοφ, και με ενδιαφέρει πολύ ο Φρόιντ ως ηγέτης ενός μεσσιανικού κινήματος με πολλούς μαθητές και πώς αυτός εγγράφεται στο πλαίσιο της κεντροευρωπαϊκής Ιστορίας, στα συμφραζόμενα του Μεγάλου Πολέμου, της ανόδου του εθνικοσοσιαλισμού και του ναζισμού».\nΔιαβάζοντας στη βιογραφία σας τη γλαφυρή παρουσίαση του ιατρικού περιβάλλοντος στη Βιέννη, στο Βερολίνο και στο Παρίσι του 19ου και των αρχών του 20ού αιώνα, ο Φρόιντ μοιάζει αναπόφευκτο δημιούργημα του καιρού του. Τον δημιούργησε η εποχή του περισσότερο από ό,τι τη δημιούργησε εκείνος;\n«Ασφαλώς ο Φρόιντ είναι προϊόν της εποχής του, αλλά διακρίνεται από τους μεγάλους ψυχολόγους της γενιάς του και καταλήγει ο πιο διάσημος, ο πιο επιτυχημένος, εκείνος που διαμορφώνει μια οικουμενική θεωρία η οποία γίνεται κίνημα, με μια στρατιά μαθητών που θα διαδώσουν τις ιδέες και τη θεωρία του σε όλον τον κόσμο. Υπό αυτήν την έννοια, πρέπει να δούμε το κίνημα της ψυχανάλυσης ως ένα κίνημα χειραφέτησης. Ο Φρόιντ αποκαθαίρει τον λόγο του από το ιατρικό και το ψυχολογικό λεξιλόγιο της εποχής του, και το αντικαθιστά με τους λογοτεχνικούς μύθους, και εκτιμώ ότι ξεχωρίζει διότι δεν προσκολλάται σε μια ειδικότητα, είναι ένας άνθρωπος της κουλτούρας».\nΓράφετε ότι ο Οιδίποδας, «η πιο πονεμένη μορφή που συνέλαβε ο Σοφοκλής, έγινε το αρχέτυπο της νεωτερικής νεύρωσης από την πένα του Φρόιντ». Ποια ήταν η ελληνική συνεισφορά στη διαμόρφωση της φροϋδικής σκέψης;\n«Ο Φρόιντ βάσισε τη θεωρία του στην ψυχοπαθολογία της εποχής του αλλά και στην αρχαιοελληνική τραγωδία. Ειδικά ο μύθος του Οιδίποδα, το έκθετο που ανακτά το βασίλειό του, που έχει ένα πεπρωμένο που δεν καταλαβαίνει κανένας, που καταλήγει να σκοτώσει τον πατέρα του και να παντρευτεί τη μητέρα του, είναι ένας οικουμενικός μύθος. Ολη η ελληνορωμαϊκή κουλτούρα είναι παρούσα στη σκέψη του Φρόιντ. Είχε επισκεφθεί την Αθήνα, όπως κάθε καλλιεργημένος Ευρωπαίος της εποχής του. Επιπλέον όμως τα θεωρητικά του μοντέλα διαμόρφωσαν οι σαιξπηρικές τραγωδίες και η Αίγυπτος – ο Φρόιντ ήταν και αιγυπτιολόγος, και επίσης παθιασμένος με τη μελέτη των απαρχών του μονοθεϊσμού, της ιουδαιοχριστιανικής παράδοσης, γιατί εκεί βρίσκει την ιδέα του φόνου του πατέρα. Ολες αυτές οι παραδόσεις συνεισφέρουν στη συγκρότηση της θεωρίας του».\nΑναφέρεστε στη βιογραφία σας στους δυσφημιστές του Φρόιντ που παρουσιάζουν έναν Φρόιντ «απατεώνα, βιαστή και αιμομίκτη». Εχει αποκρυσταλλωθεί μια ακριβής εικόνα του Φρόιντ, υπάρχουν ακόμη πράγματα να ανακαλύψουμε και πραγματικά μελανά σημεία της προσωπικότητάς του;\n«Δεν έχουμε πολλά να ανακαλύψουμε μετά το άνοιγμα των τελευταίων αρχείων που απομένουν, αρχείων κατ’ ουσίαν ασθενών του Φρόιντ. Δεν θα αποδείξουν φανταστικές υποθέσεις, πράγμα που ενοχλεί τρομερά τους αντιφροϋδιστές. Δεν υπάρχουν σκάνδαλα, κατά τη γνώμη μου.\nΩστόσο, υπάρχουν μελανά σημεία. Οι κλινικές μελέτες του έχουν πολλά, και θα πρέπει να τις εξετάσουμε μέσα σε ένα ορισμένο πλαίσιο, έχοντας υπόψη ότι ο Φρόιντ αναλάμβανε συχνά ασθενείς που ήταν βαριά άρρωστοι και δεν ήθελαν να θεραπευθούν. Η αλληλογραφία του και τα αρχεία ασθενών στην Ουάσιγκτον αναφέρουν πολλές αποτυχίες του και έχει ενδιαφέρον η φύση αυτών των αποτυχιών. Υπάρχουν νευρώσεις και ψυχικές ασθένειες στις οποίες η ψυχανάλυση δεν καταλήγει σε θεραπεία. Κι εκεί αναλαμβάνει η φαρμακολογία, πράγμα στο οποίο ο Φρόιντ δεν ήταν αντίθετος. Ενα τέτοιο παράδειγμα αποτυχίας είναι η περίπτωση του αμερικανού ψυχαναλυτή Χόρας Φρινκ, που ο Φρόιντ δεν είχε αντιληφθεί ότι ήταν ψυχωτικός.\nΔέχθηκε επίσης έντονη κριτική επειδή δεν συνειδητοποίησε εγκαίρως την άνοδο του ναζισμού. Κι αυτό θα πρέπει να το δούμε στα συμφραζόμενά του, καθώς ο Φρόιντ θεωρούσε ότι η ψυχανάλυση έπρεπε να μείνει ουδέτερη, μακριά από την πολιτική. Είχε υπερεκτιμήσει την αντίσταση των Αυστριακών και πίστευε ότι η Προσάρτηση στο γερμανικό Ράιχ δεν θα συνέβαινε. Επίσης, δεν έπρεπε να επιτρέψει στον Ερνεστ Τζόουνς να συνεργαστεί με τους ναζιστές πολεμώντας τους φροϋδομαρξιστές στο Βερολίνο. Πρέπει να καταλάβαινε ότι έσφαλλε, γιατί ο ίδιος στη Βιέννη πριν από την Προσάρτηση δεν είχε φερθεί με τον ίδιο τρόπο.\nΥπάρχει επίσης η άποψη ότι ήταν παραδόπιστος, ότι ήθελε να αποκτήσει περιουσία. Είναι ένας μύθος. Η αλήθεια είναι ότι ο Φρόιντ άρχισε να λαμβάνει υψηλές αμοιβές από το 1920 και μετά, από ασθενείς που έρχονταν από την Αμερική, ήταν οι μελλοντικοί ψυχαναλυτές. Μετά τον Α΄ Παγκόσμιο Πόλεμο η Ευρώπη ήταν οικονομικά εξαθλιωμένη, ειδικά ο γερμανόφωνος κόσμος μετά την ήττα, και τα αμερικανικά χρήματα ήταν καλόδεχτα. Με τα χρήματα αυτά ο Φρόιντ συντηρούσε όλη την οικογένειά του, κυρίως τα παιδιά του, που δυσκολεύονταν να βρουν δουλειά, ενίσχυε τους μαθητές του και επιπλέον χρηματοδοτούσε τις εκδόσεις των έργων του».\nΗ βιογραφία σας επιβεβαιώνει την εικόνα ενός Φρόιντ με μεγάλες αντιφάσεις, ειδικά ανάμεσα στις θεωρητικές του πεποιθήσεις και στην πρακτική του βίου του. Αντιλαμβανόταν αυτές τις αντιφάσεις;\n«Ο Φρόιντ ήταν φτιαγμένος από αντιφάσεις, όπως όλοι οι στοχαστές άλλωστε. Ηταν ο θεωρητικός της σεξουαλικότητας, ωστόσο δεν επωφελούνταν στην προσωπική του ζωή από τη σεξουαλική ελευθερία. Στις πολιτικές του απόψεις ήταν ταυτόχρονα συντηρητικός και προοδευτικός. Σε ό,τι αφορά τον ρόλο της γυναίκας, πολλοί παρουσιάζουν έναν Φρόιντ μισογύνη, ενάντιο στη γυναικεία χειραφέτηση. Εγώ υποστηρίζω το αντίθετο. Προφανώς δεν ήταν φεμινιστής και ο ίδιος είχε μια κλασική οικογένεια. Παντρεύτηκε μια κλασική γυναίκα η οποία πέρασε από το στάδιο της μνηστής στο στάδιο της συζύγου και έπειτα της μητέρας, ακολουθώντας την κλασική διαδρομή της γυναίκας στα τέλη του 19ου αιώνα. Ωστόσο, ο Φρόιντ δεν ήταν αντίθετος στη γυναικεία εργασία, η κόρη του εργαζόταν. Δεν επέβαλε στις κόρες τους διαλεγμένους συζύγους, όλες παντρεύτηκαν από έρωτα και, όταν η Αννα αποφασίζει ότι δεν θέλει να παντρευτεί αλλά να κάνει καριέρα, την υποστηρίζει. Αργότερα, όταν ανακαλύπτει την ομοφυλοφιλία της, την αφήνει να επιλέξει πώς θα ζήσει τη ζωή της, να ζήσει με τη σύντροφό της, την Ντόροθι Τίφανι Μπέρλινγκαμ, και να γίνει δεύτερη μητέρα των παιδιών της. Δεν αντιμετώπιζε την ομοφυλοφιλία όπως εμείς στην εποχή μας, αλλά για την εποχή του είχε φιλελεύθερη στάση στο θέμα.\nΑν δεν ήταν ευνοϊκός στο ζήτημα της έκτρωσης, ήταν τουλάχιστον ευνοϊκός απέναντι στον έλεγχο των γεννήσεων και στην αντισύλληψη, παρότι ο ίδιος δεν την εφάρμοσε στη συζυγική του ζωή, προτιμώντας να περιορίσει τη λίμπιντό του. Ηταν, θα έλεγα, στο πλαίσιο της εποχής του, ένας πεφωτισμένος συντηρητικός.\nΓνώριζε όλες αυτές τις αντιφάσεις του; Βεβαίως τις γνώριζε, το αποκαλύπτει η αλληλογραφία του, η οποία είναι σημαντική για τους μελετητές όσο το ίδιο το έργο του Φρόιντ. Η εκτενής αλληλογραφία του, με τη σύζυγό του στη διάρκεια της μνηστείας τους, με την κουνιάδα του Μίνα, η ταξιδιωτική αλληλογραφία, η αλληλογραφία με τα παιδιά του και τους μαθητές του, τον Γιουνγκ, τον Τζόουνς, τον Οτο Ρανκ, τη Λου Αντρέας-Σαλομέ, τον Βίλχελμ Φλις, αποκαλύπτει τα ελαττώματά του, την τυραννική πλευρά του, την αδιαλλαξία του, την ανάγκη να έχει έναν αντίπαλο, έναν φίλο που θα γινόταν εχθρός, και ο Φρόιντ τα γνωρίζει όλα αυτά».\nOι αντιφάσεις του Φρόιντ μειώνουν τη σημασία της ψυχαναλυτικής θεωρίας;\n«Βλέπουμε σήμερα σε όλον τον κόσμο να ανταγωνίζονται την ψυχανάλυση άλλες θεραπείες, φαρμακευτικές θεραπείες και σπορ, συμπεριφορικές και σύντομες θεραπείες, που γνωρίζουν άνοδο απέναντι στη διερεύνηση του ασυνειδήτου. Οι ψυχαναλυτές επίσης, γενικά μιλώντας, έχουν γίνει στην εποχή μας πιο συντηρητικοί, περιχαρακωμένοι σε θέσεις που δέχονται πολλή κριτική, όπως ο δισταγμός τους να υποστηρίξουν τους αγώνες για τα δικαιώματα των ομοφυλοφίλων. Ολα αυτά δεν μειώνουν τη σημασία του οικουμενικού ψυχαναλυτικού μοντέλου. Πρέπει ωστόσο να διαχωρίσουμε τον Φρόιντ από την ιστορία της ψυχανάλυσης. Ο Φρόιντ δεν ανήκει αποκλειστικά στους ψυχαναλυτές. Οι σημαντικότερες εργασίες για τον Φρόιντ έχουν γίνει από φιλοσόφους, ιστορικούς και άλλους θεωρητικούς και συνθέτουν ένα ευρύ πνευματικό corpus. Υπό αυτή την έννοια, ο Φρόιντ υπερβαίνει τον τίτλο του ψυχαναλυτή και ανήκει στους μεγάλους στοχαστές στην ιστορία της ανθρωπότητας».


Πως το ελαιόλαδο της Ισπανίας θα «κατατροπώσει» το ελληνικό – energinews.gr\nΠαγκόσμιες πηγές πληροφόρησης για το ελαιόλαδο “επιμένουν” ότι φέτος θα έχει αύξηση της παραγωγής και σαφώς υψηλή παραγωγή μόνο η Ισπανία. Αντιθέτως, οι άλλες ελαιοπαραγωγικές χώρες, τόσο στην Ευρωπαϊκή Ένωση όσο και στον κόσμο, θα έχουν πολύ χαμηλή.\nΠάνω από 1,5 με 1,6 εκατομμύρια τόνους εκτιμάται η παραγωγή της Ισπανίας. Συνολικά, σε παγκόσμια κλίματα, η παραγωγή ελαιολάδου αναμένεται να φτάσει κάπου στα 3 εκατομμύρια τόνους. Αυτό αν γίνει τι σημαίνει; Ότι τη μισή παγκόσμια παραγωγή θα τη βγάλουν οι Ισπανοί.\nΚαι συνεπώς, στις άλλες χώρες της Ε.Ε. η ερχόμενη ελαιοπαραγωγή θα είναι αρκετά μειωμένη σε σχέση με την περσινή. Από τα 3 εκατομμύρια τόνους, οι ευρωπαϊκές χώρες θα παράγουν γύρω στα 2,150 εκατομμύρια τόνους, όπως και πέρυσι.\nΆρα, έχουμε και λέμε: Το 1,5 με 1,6 εκατ. τόνους σε επίπεδο Ε.Ε. θα το παράγει η Ισπανία. Η Ιταλία θα παράγει γύρω στους 200 χιλιάδες τόνους, δηλαδή περίπου τη μισή της περυσινής παραγωγής. Η Ελλάδα γύρω στους 230 χιλιάδες τόνους, δηλαδή μείον 33% σε σχέση με πέρυσι, και η Πορτογαλία 115 χιλιάδες τόνους, μείον 15% σε σχέση με πέρυσι.\nΣτις άλλες κύριες ελαιοπαραγωγικές χώρες της Μεσογείου η ερχόμενη παραγωγή προβλέπεται επίσης αρκετά μειωμένη. Στην Τυνησία προβλέπεται 165 χιλιάδες τ. (-40%), στην Τουρκία 220 χιλιάδες τ. (-16%), στο Μαρόκο 110 χιλιάδες τ. (-21%), ενώ στη Συρία προβλέπεται παραγωγή 100 χιλιάδες τόνοι, ίδια με πέρυσι.\nΑν λοιπόν βγουν αληθινές οι προβλέψεις ετούτες, αυτό σημαίνει ότι η Ισπανία θα είναι για άλλη μια χρονιά η “υπερδύναμη” της παγκόσμιας παραγωγής ελαιολάδου. Θα επηρεάζει, λοιπόν, άνετα τις τιμές των λαδιών των παραγωγών της χώρας μας και των άλλων ευρωπαϊκών χωρών. Κι αυτό διότι, όταν έχεις λάδι, δεν έχεις ανάγκη να αγοράσεις, και κάνεις και παιχνίδι με τις τιμές όταν αποφασίσεις να αγοράσεις.\nΤελικό συμπέρασμα; Να γιατί το τυποποιημένο ελαιόλαδο μπορεί να επηρεάσει προς τα πάνω τις τιμές παραγωγού. Αντίθετα, στο χύμα λάδι υπάρχει η “υπερδύναμη” Ισπανία, όπως και η Ιταλία, που κάνουν τις προσμείξεις τους με το δικό μας προϊόν, αγοράζοντάς το σε εξευτελιστικές τιμές.\nPrevious post:Έρχεται η «Πηνελόπη»: Πότε θα «χτυπήσει» την Κρήτη;\nNext post:Νέος νόμος για τα κατοικίδια ζώα: Τι προβλέπει;


Απίστευτα πράγματα! Δύο καραμπινάτες περιπτώσεις της κυβερνητικής αριστείας - Κως Προοπτική\nΑπίστευτα πράγματα! Δύο καραμπινάτες περιπτώσεις της κυβερνητικής αριστείας\nΠροστέθηκε 26 Φεβρουαρίου, 2021\nΓίνεται ο χαμός με την υπουργό πολιτισμού κ. Μενδώνη που επί δύο εβδομάδες κάλυπτε αυτή και ο κ. πρωθυπουργός τον διορισμένο κατηγορούμενο. Και φυσικά πλην του κ. Πρωθυπουργό που την καλύπτει βγήκαν και 56 προσωπικότητες της τέχνης και του πολιτισμού να την υποστηρίξουν.\nΤο ακούει ο άσχετος με αυτά πολίτης και λέει μέσα του. Βρε μπας και έχει δίκιο η κ. Μενδώνη;\nΔιαβάζοντας λοιπόν τα ονόματα βλέπουμε μεταξύ αυτών και καμιά εικοσαριά διορισμένους από την κυβέρνηση σε θέσεις κρατικών οργανισμών και διοικήσεων.\nΤον Καλλιτεχνικό Διευθυντή Μεγάρου Μουσικής Αθηνών, τον Πρόεδρο Ελληνικής Ολυμπιακής Επιτροπής, τον Πρόεδρο ΔΣ Κρατικού Θεάτρου Βορείου Ελλάδος, τον Καλλιτεχνικό Διευθυντή Κρατικής Ορχήστρας Αθηνών, τον Καλλιτεχνικό Διευθυντή της Κρατικής Σχολής Ορχηστρικής Τέχνης, τον Καλλιτεχνικό Διευθυντή Κρατικού Θεάτρου Βορείου Ελλάδος, τον Πρόεδρο Δ.Σ. Ταινιοθήκης της Ελλάδος, τον Καλλιτεχνικό Διευθυντή Εθνικής Λυρικής Σκηνής τον Αντιπρόεδρο του ΔΣ Οργανισμού Πνευματικής Ιδιοκτησίας. την Διευθύντρια Εθνικής Πινακοθήκης τον Πρόεδρο Δ.Σ. Μουσείου Ακροπόλεως, τον Πρόεδρο Δ.Σ. Μεγάρου Μουσικής Αθηνών\nΜάθαμε επίσης ότι διορίστηκε Γενική Γραμματέας Δημογραφικής και Οικογενειακής Πολιτικής η κυρία Γιάννα Χορμόβα.\nΔιαβάστε που δούλεψε από το 2009 μέχρι σήμερα η κυρία Χορμόβα για να καταλάβετε ποιοί παίρνουν τα κυβερνητικά πόστα. Φυσικά πέρα από όλες αυτές τις κυβερνητικές και διορισμένες θέσεις πρυτανεύει και ο επιστημονικός της τίτλος.\n“Η κ. Χορμόβα είναι διοικητικός επιστήμονας και εμπειρογνώμων δημοσίων πολιτικών, με δύο πτυχία και δύο τίτλους μεταπτυχιακών σπουδών. Διετέλεσε διευθύντρια του Ιδιαίτερου Γραφείου του υφυπουργού Ψηφιακής Διακυβέρνησης από το 2019. Έχει εργαστεί ως γενική γραμματέας του Δήμου Καρπενησίου από το 2014 έως το 2019 και στο υπουργείο Διοικητικής Ανασυγκρότησης από το 2010 έως το 2014. Διετέλεσε, επίσης, επιστημονική συνεργάτης στο Ελληνικό Κοινοβούλιο από το 2002 έως το 2007. Υπήρξε συνεργάτης στη ΓΓ Ισότητας των Φύλων το 2009 και βοηθός επιμελήτρια στο Αshmolean Museum της Οξφόρδης το 1998”.\nΗ κυβέρνηση των αρίστων σε όλη την μεγαλοπρέπεια της!


Ούτε Ουάσιγκτον ούτε Άγκυρα! – Sarajevo – ασταμάτητη μηχανή\nHome Ασταμάτητη μηχανή Ούτε Ουάσιγκτον ούτε Άγκυρα!\nΟύτε Ουάσιγκτον ούτε Άγκυρα!\nΤετάρτη 9 Οκτώβρη. Είναι επιλογή του pkk/ypg να γίνει μισθοφόρος και proxy της Ουάσιγκτον, του Τελ Αβίβ και του Ριάντ – όχι κάποια θεόσταλτη μοίρα! Είναι επιλογή αυτής της κομματικής νομεκλατούρας και των υποτακτικών της η γεωπολιτική πρόσοδος – όχι κάποια κατάρα της Ιστορίας. Κι αν αυτή η κουρδική εξουσία πουλάει σε όποιον είναι βολικός (μακριά…) και πρόθυμος να τα αγοράσει διάφορα παραμύθια περί «μπουκτσινισμού» και περί «κομμούνας», τα πλυντήρια στα μέρη μας και στη νότια κύπρο δείχνουν την ωμή πραγματικότητα.\nΑς θυμήσουμε λίγα απ’ τα πολλά αυτής της πραγματικότητας. Όταν ο συριακός στρατός ‘n’ friends (δηλαδή: Χεζμπ’ Αλλάχ, ιρανοί των «φρουρών της επανάστασης» αλλά και μισθοφόροι και ρώσοι μισθοφόροι) ξεπέρασαν το εμπόδιο της Palmyra νικώντας τον isis και άρχισαν να προχωρούν προς τα ανατολικά, προς την στρατηγικής σημασίας πόλη Deir ez-Zor στα δυτικά του Ευφράτη, την άνοιξη του 2017, οι ypg βρίσκονταν στην al-Hasakah, πολύ βόρεια, στα εδάφη τους – έχοντας απέναντί τους τον isis σ’ όλη την νότια συρία, στα ανατολικά του Ευφράτη.\nH συριακή προέλαση φαίνεται ότι προκάλεσε ηλεκτροσόκ στα αρμόδια κέντρα, που το μετέφεραν στους «πρόθυμους». Κι έτσι, «ξαφνικά», οι ypg άρχισαν έναν αγώνα δρόμου καθόδου προς το νότο, κατ’ αρχήν στο ανατολικό παρόχθιο τμήμα απέναντι απ’ την Deir ez-Zor. Κανονικά, αν έπρεπε να πολεμήσουν τον isis, η βιασύνη των ypg θα ήταν άχρηστη: ο μεν συριακός στρατός ‘n’ friends προέλαυνε στην έρημο, ενώ αυτοί θα είχαν να αντιμετωπίσουν ισχυρή συγκέντρωση πολέμαρχων του isis…\nΑμ δε! Εξίσου «μυστηριωδώς» όλοι αυτοί οι πολέμαρχοι του isis, αντί να πολεμήσουν τις ypg και τους αμερικάνους συμμάχους τους, συνθηκολόγησαν χωρίς να ρίξουν ούτε μια σφαίρα. Για να το πούμε απλά: εξαγοράστηκαν (ή διατάχτηκαν). Έτσι οι ypg έφτασαν έγκαιρα στα πετρελαιοπήγαδα της Deir ez-Zor (που βρίσκονται κυρίως στα ανατολικά του Ευφράτη…), τα κατέλαβαν, και εμπόδισαν τον συριακό στρατό να προχωρήσει προς αυτά. Παράξενο; Όχι. Ούτε «κομμούνες» ούτε «εθνικοαπαλευθερωτικός αγώνας». Σκέτη, καθαρή εργολαβία. Και αμοιβή με λαθρεμπόριο του πετρελαίου (εξού και η ανάγκη των πλυντηρίων…)\nΗ εργολαβία δεν τέλειωσε εκεί. Μη μπορώντας να φτάσει στα ανατολικά σύνορα της επικράτειας (αφού θα έπρεπε να συγκρουστεί με τις αμερικανοκρατούμενες ypg) ο συριακός στρατός ‘n’ friends άρχισε να κατεβαίνει νότια, πάντα στη δυτική όχθη του Ευφράτη, πολεμώντας χωριό χωριό και κωμόπολη κωμόπολη τον isis. Και πάλι έγινε το «θαύμα». Με ένα sprint πρωτοφανές ως προς την άνεσή του, οι ypg «ξεμπέρδεψαν» με τον isis στην απέναντι, ανατολική μεριά του Ευφράτη με τον ίδιο τρόπο όπως πριν, κάλυψαν τα χιλιόμετρα σε χρόνο dt, και έφτασαν στα συρο-ιρακινά σύνορα, απέναντι στην συνοριακή συριακή πόλη Abu Kamal, πριν καταφέρει ο συριακός στρατός ‘n’ friends να περάσει εκεί το ποτάμι.\nΑφού δεν ελευθέρωναν κουρδικά χωριά απ’ την κατάρα των “τζιχαντιστών” τι ακριβώς έκαναν σ’ όλη αυτή την επική πορεία τους οι ypg; Κάτι απλό: «Έκοψαν» το 1/3 της συριακής επικράτειας απ’ το μπλοκ της Αστάνα, παραδίδοντάς το στην Ουάσιγκτον. Κι όχι τυχαία. Η πόλη Abu Kamal είναι στρατηγικό σημείο ελέγχου των συνόρων συρίας / ιράκ, πάνω στη βασική διαδρομή που σκοπεύει να χρησιμοποιήσει το μπλοκ της Αστάνα για να συνδέσει χερσαία την Τεχεράνη και την Βαγδάτη με την Δαμασκό, την Βηρυτό και την Μεσόγειο. Όταν στα τέλη του 2018 ο αμερικανικός στρατός έφτιαξε βάση ακριβώς σ’ αυτό το σημείο απ’ την μεριά των ypg και με την συγκατάθεσή τους, το πράγμα έγινε ωμά ξεκάθαρο ως προς την εργολαβία.\nΟύτε αυτή είναι όλη η ιστορία. Στις αρχές Φλεβάρη του 2018, ο συριακός στρατός ‘n friends, σε συνεννόηση με άραβες που βρίσκονταν υπό κουρδική / αμερικανική κατοχή στα ανατολικά της Deir ez-Zor και του Ευφράτη, προσπάθησε να ανακαταλάβει πετρελαιοπηγές που είχαν στην κατοχή τους οι ypg. Τι ακολούθησε; Μιας και οι ypg δεν θα μπορούσαν να αντιμετωπίσουν την επίθεση, σηκώθηκαν αιφνιδιαστικά τα αμερικανικά ελικόπτερα και κτύπησαν τους «εισβολείς» σκοτώνοντας δεκάδες σύρους στρατιώτες αλλά και άγνωστο (όχι μικρό) αριθμό ρώσων μισθοφόρων. Δεν ήταν η πρώτη φορά που η αμερικανική αεροπορία αναλάμβανε να σταματήσει την προέλαση του συριακού στρατού και των συμμάχων του… Ήταν, όμως, η πρώτη φορά που δήλωσε καθαρά την αιτία: «προστασία των ypg» …\nΟύτε αυτή είναι όλη η ιστορία! Τους τελευταίους μήνες του 2019 από κοινού οι ιρακινές pmu (πολιτοφυλακές εκπαιδευμένες απ’ τους «φρουρούς της επανάστασης») και ο συριακός στρατός ενισχύουν την φύλαξη του χερσαίου περάσματος ιράκ-συρίας, μεταξύ της ιρακινής al Qaim και της συριακής Abu Kamal. Το Τελ Αβίβ έχει κτυπήσει τουλάχιστον δυο φορές αυτές τις εγκαταστάσεις. Από πού ξεκίνησαν τα αεροπλάνα του ή τα drones του για να μην γίνουν αντιληπτά απ’ τα ρωσικά ραντάρ στα δυτικά; Από αμερικανική βάση στην ypgκρατούμενη βόρεια συρία….\nΘα το πούμε λοιπόν, κι ας είναι άχρηστο: ούτε Ουάσιγκτον ούτε Άγκυρα!! Αλλά για να έχει νόημα αυτό θα έπρεπε οι κούρδοι να ξεφορτωθούν χωρίς παζάρια τους «πολιτικούς και στρατιωτικούς ηγέτες τους», που τους πουλάνε και τους αγοράζουν με το κιλό, εδώ και χρόνια. Οι χθεσινές και αυριανές τρίπλες της ηγεσίας του pkk, που τώρα παρακαλάει για την μεσολάβηση της Μόσχας και για διαπραγματεύσεις με την Δαμασκό δεν είναι ούτε παρηγοριά ούτε εγγύηση.\nΟ οππορτουνισμός έχει πάντα στόχο την διάσωση των καπάτσων… Και οι καπάτσοι είναι τόσο ύπουλοι ώστε…


Τα εκπαιδευτικά προγράμματα της μηχανής αναζήτησης της StudyQA έχουν συγκεντρώσει τα πιο ελκυστικά προγράμματα πρακτικής άσκησης για τα οποία εξακολουθείτε να έχετε χρόνο να υποβάλετε αίτηση. Ο κατάλογος περιλαμβάνει το γερμανικό κοινοβούλιο, τον ΟΗΕ, το Google και άλλους επτά αξιόλογους οργανισμούς.\n1. Επενδυτικοί εταίροι NN\nΟι μεταπτυχιακοί φοιτητές που ειδικεύονται στα οικονομικά και είναι εξοικειωμένοι με τον προγραμματισμό και την εργασία με τις βάσεις δεδομένων καλούνται σε πρακτική άσκηση σε μια μεγάλη ολλανδική εταιρεία επενδύσεων. Η προηγούμενη επιλογή θα λειτουργήσει 36 ώρες την εβδομάδα και θα λάβει μισθό 600 ευρώ το μήνα.\nΠροθεσμία: οι αιτήσεις γίνονται αποδεκτές μέχρι να βρεθεί ο απαιτούμενος αριθμός των ασκούμενων.\nΠρακτική άσκησης πέντε εβδομάδων για όσους εργάζονται στις τέχνες. Η προηγούμενη επιλογή θα είναι σε θέση να επεκτείνει τις γνώσεις της αμερικανικής τέχνης, να συναντήσει άλλους ταλαντούχους συμμετέχοντες στο πρόγραμμα, καθώς και να εργαστεί για το δικό τους έργο και να πάρει ανατροφοδότηση. Οι υποψήφιοι πρέπει να γράψουν μερικά μικρά δοκίμια, καθώς και να δώσουν παραδείγματα της δικής τους δουλειάς. Οι διοργανωτές του προγράμματος πληρώνουν για πτήσεις, διαμονή και άλλα έξοδα για πέντε εβδομάδες.\nΠροθεσμία: 15 Οκτωβρίου.\n3. Υποτροφία για την έρευνα του ΟΑΣΕ\nΗ Κοινοβουλευτική Συνέλευση του ΟΑΣΕ προσλαμβάνει 8-9 ασκούμενους δύο φορές το χρόνο για να εργαστεί σε ερευνητικά προγράμματα και άλλη βοήθεια. Μία από τις απαιτήσεις είναι το ενδιαφέρον για την πολιτική στον μετασοβιετικό χώρο. Οι αιτήσεις υποβάλλονται εκ των προτέρων: για να ξεκινήσετε μια πρακτική άσκηση τον προσεχή χειμώνα, θα πρέπει να στείλετε έγγραφα πριν από την 1η Οκτωβρίου. Οι φοιτητές θα εργαστούν στη Βιέννη ή στην Κοπεγχάγη.\nΠροθεσμία: 1η Οκτωβρίου.\n4. Εργαστήριο ACTED\nΈνας μεγάλος μη κυβερνητικός οργανισμός ACTED αναζητά έναν υπάλληλο για ένα έργο στην Τυνησία αφιερωμένο στην ανθρωπιστική βοήθεια προς τους κατοίκους της Λιβύης. Ο ασκούμενος θα συμμετέχει στη δημιουργία μιας στρατηγικής επικοινωνίας, καθώς και στην αλληλεπίδραση με τους χορηγούς και τη σύνταξη αναφορών. Παρέχονται δαπάνες για φαγητό και διαμονή, καθώς και μικρή επιδότηση.\nΠροθεσμία: 24 Ιουνίου.\n5. Συμβούλιο Ανθρωπίνων Δικαιωμάτων του ΟΗΕ\nΗ πρακτική άσκηση στο Συμβούλιο Ανθρωπίνων Δικαιωμάτων πραγματοποιείται δύο φορές το χρόνο: από τον Ιανουάριο έως τον Ιούνιο και από τον Ιούλιο έως τον Δεκέμβριο. Οι υποψήφιοι πρέπει να έχουν άριστη γνώση τουλάχιστον δύο από τις επίσημες γλώσσες του ΟΗΕ, καθώς και να μιλούν άπταιστα αγγλικά και γαλλικά.\nΠροθεσμία: 30 Σεπτεμβρίου.\n6. Διεθνή Κοινοβούλια-Υποτροφίες\nΠρόγραμμα πέντε μηνών (από 1 Μαρτίου έως 31 Ιουλίου) για αποφοίτους πανεπιστημίων που γνωρίζουν πολύ καλά τη γερμανική γλώσσα. Περιλαμβάνει διαλέξεις, σεμινάρια, μαθήματα, καθώς και εργασίες στο γραφείο ενός από τους βουλευτές της Γερμανικής Ομοσπονδιακής Βουλής. Συνολικά, περισσότεροι από 120 φοιτητές από δεκάδες χώρες συμμετέχουν στο πρόγραμμα ετησίως.\nΠροθεσμία: 30 Ιουνίου.\n7. Παγκόσμιος Οργανισμός Εμπορίου\nΟ ΠΟΕ προσλαμβάνει φοιτητές και πτυχιούχους για βραχυπρόθεσμες (έως 24 εβδομάδες) πρακτικές καθ 'όλη τη διάρκεια του έτους. Οι υποψήφιοι λαμβάνουν υποτροφία ύψους 60 CHF ανά ημέρα. Οι υποψήφιοι πρέπει να έχουν πτυχίο πανεπιστημίου, καθώς και να συμπληρώνουν τουλάχιστον το πρώτο έτος σπουδών σε μεταπτυχιακό ή μεταπτυχιακό πρόγραμμα.\nΠροθεσμία: οι αιτήσεις γίνονται δεκτές καθ 'όλη τη διάρκεια του έτους.\n8. Οι Γιατροί Χωρίς Σύνορα\nΟι Γιατροί Χωρίς Σύνορα προσλαμβάνουν ακαδημαϊκούς για να εργαστούν σε διάφορες ειδικότητες (επικοινωνία, HR και άλλους) στη Νέα Υόρκη. Οι φοιτητές θα λάβουν μισθό 11 $ ανά ώρα, αλλά πρέπει να βρουν και να πληρώσουν για τη διαμονή τους. Το έργο δεν απαιτεί ιατρική εκπαίδευση, όμως το ενδιαφέρον για ανθρωπιστική βοήθεια και ιατρική είναι απαραίτητο.\nΠροθεσμία: 18 Αυγούστου.\n9. Ινστιτούτο Δια Βίου Μάθησης της UNESCO\nΒραχυπρόθεσμη πρακτική (1 μήνα) για υποψήφιους με εμπειρία στην εκπαίδευση ή τη δημόσια διοίκηση. Η UNESCO καλύπτει όλες τις δαπάνες των συμμετεχόντων, ενώ παρέχει και το χώρο εργασίας και την πρόσβαση στη βιβλιοθήκη του ινστιτούτου για να δουλεύει στα δικά της έργα.\nΠροθεσμία: 15 Ιουνίου.\nΜία από τις πιο γνωστές εταιρείες στον κόσμο αναζητά φοιτητές που έχουν εγγραφεί σε προπτυχιακά ή μεταπτυχιακά προγράμματα στον τομέα της πληροφορικής για πρακτική άσκηση σε ένα από τα αμερικανικά γραφεία. Η πρακτική άσκηση θα διαρκέσει 12-14 εβδομάδες. Προτιμούνται οι φοιτητές που σκοπεύουν να αποφοιτήσουν από το 2018.\nΠροθεσμία: 16 Ιουνίου.


NHL - Στο shootout κρίθηκε η νίκη για τους Toronto - Other Sports News\nNHL – Στο shootout κρίθηκε η νίκη για τους Toronto\n19 Απριλίου, 2015 Other Sports News Sports 0\nΗ νίκη αυτή επέκτεινε το νικηφόρο σερί των Maple Leafs στα πέντε ματς αφήνοντας τους Kings στο 1-2-1 μετά από τέσσερα ματς εκτός έδρας. Mike Santorelli, Cody Franson και James van Riemsdyk σκόραραν για τους Maple Leafs (18-9-3) στην κανονική διάρκεια. Οι Los Angeles (15-10-6) σκόραραν με τους Justin Williams, Dwight King και τον δεξιό winger Marian Gaborik.\nΈπειτα από την ήττα απέναντι στους Islanders, οι Chicago Blackhawks επέστρεψαν στις επιτυχίες επικρατώντας των Calgary Flames με το γκολ του αριστερού winger Brandon Saad στα 12:57 της τρίτης περιόδου. Ο τερματοφύλακας των Chicago Antti Raanta πραγματοποίησε 23 σουτ, ενώ ο τερματοφύλακας των Calgary Jonas Hiller σταμάτησε τα 26 από τα 28 σουτ των γηπεδούχων.\nOilers 0, Rangers 2\nΜε ένα γκολ στην πρώτη κι ένα στην τρίτη περίοδο οι Rangers κατάφεραν να σημειώσουν τη δεύτερη συνεχόμενη νίκη τους εκτός έδρας. Οι Oilers προσπάθησαν συνολικά 16 φορές για να νικήσουν τον τερματοφύλακα Lundqvist, αλλά ο Σουηδός ήταν σε εξαιρετική βραδιά διατηρώντας την εστία τους ανέπαφη. Σκόρερ οι Girardi και Hegelin.\nOSN blog – Άθληση και ασφάλεια\nΞιφασκία – Άδικος αποκλεισμός για την Κοντοχριστοπούλου στη Λυών


Χειροποίητα ιταλικά σανδάλια στις Σπέτσες - Missbloom.gr\nΜόδα : ΜΟΔΑ ΝΕΑ25 ΑΥΓΟΥΣΤΟΥ, 2011\nΧειροποίητα ιταλικά σανδάλια στις Σπέτσες\nΚι άλλα ευρήματα που ανακαλύψαμε στην μπουτίκ The Closet\nΤο έχουμε εμείς οι ανθρωποι του χωρου (μιλάω για την καθ’όλα συμπαθή κατηγορία των fashion editors). Με το που πάμε κάπου και υπάρχει σε μικρή απόσταση ενδιαφέρων shopping χώρος, τρέχουμε εκεί με μια ανεξήγητη αυτόματη διαδικασία σαν το λαγωνικό της αστυνομίας που μυρίζεται τη Μολότωφ. Έτσι κι έγινε. Στις πρόσφατες διακοπές μου στις Σπέτσες, η βιτρίνα του Τhe Closet με τράβηξε σαν μαγνήτης από τα πρώτα μου βήματα στα σοκάκια. Το ένστικτο της fashion editor βγήκε αληθινό, γιατί όταν είπα στους εκεί φίλους μου πόσο διακαώς θέλω να επισκεφθώ αυτή την μπουτίκ, αυτοί άρχισαν να μου λένε κάτι για “ιταλίδα ιδιοκτήτρια” , “αποκλειστικά σχέδια στα σανδάλια” και “εμπειρία σε διάσημους οίκους”. Ναι, ναι, το πράγμα άρχιζε να γίνεται επικίνδυνα όλο και πιο ενδιαφέρον…\nΜετά την επίσκεψή μου και τη γνωριμία μου με την ιδιοκτήτρια Χριστίνα Ιωαννίδου, δεν είχα καμία αμφιβολία πια ότι είχα βρει και μέρος για ψώνια και θέμα για τη δουλειά μου! Η Χριστίνα όντως έχει περάσει από οίκους όπως η Prada (στα αξεσουάρ του Helmut Lang συγκεκριμένα) και η Tod’s, και τώρα μετουσιώνει την εμπειρία της σε αυτό εδώ το σούπερ μαγαζί που αποτελεί προέκταση της ντουλάπας της, γι αυτό και το ονομάζει The Closet!\nΔεν υπάρχει περίπτωση να πιάσεις στα χέρια σου τα σανδάλια που σχεδιάζει η ίδια και τα δίνει να τα φτιάξουν στο χέρι τεχνίτες της Ιταλίας, που είχε την τύχη να γνωρίσει κατά την επαγγελματική της πορεία και να μην θαυμάσεις το στυλ τους και την κατασκευή τους. Κοντά σε αυτά, υπάρχουν όμως και άλλα πολλά, όλα ιδανικά για τη βαλίτσα των διακοπών. Ενδεικτικά αναφέρω: παρεό – ειδική παραγγελία στην Ινδία, πετσέτες χαμάμ – ειδική, πάλι, παραγγελία στην Τουρκία, πάνινες τσάντες-ταγάρια, πρωτότυπα κολιέ φτιαγμένα από φίλη της Χριστίνας, καφτάνια από το Μαρόκο αλλά και άλλα μέρη, μαγιό της Laura Urbinati (το brand που αγαπά η Χριστίνα στο swimwear και με βρίσκει τόσο σύμφωνη) και μια πολύ ιδιαίτερη επιλογή από γυαλιά ηλίου. Συνεχίζω: λινά για το σπίτι από την Ιταλία, αρωματικά ντουλάπας από την Προβηγκία, γαλλικά αρωματικά κεριά και argan oil καλλυντικά, αυθεντικά καπέλα Παναμά. Στα χειροποίητα αξεσουάρ, προσθέτω και τα ανδρικά δερμάτινα παπούτσια, τα bebe oxfords και τη συλλογή από δερμάτινα βραχιόλια σε σχέδιο της Χριστίνας, που έχουν γίνει το must του νησιού. Γενικά η επιλογή σε όλα είναι αξιοθαύμαστη και αυτό είναι κάτι ακόμα που κάνει το The Closet να ξεχωρίζει.\nInfo: Τhe Closet, Ντάπια, Σπέτσες, τηλ. 22980-75487/ email: theclosetspetses@gmail.com


Ολοι τού είπαν ένα αντίο - ΤΑ ΝΕΑ\ntanea.gr > Ομάδα > Ολοι τού είπαν ένα αντίο\nΟλοι τού είπαν ένα αντίο\nΜοναδική του ικανοποίηση ήταν να αγγίζει και αυτός για λίγο τα τρόποια που κατακτούσε η ομάδα. Οπως εδώ με τον πολυνίκη Ομπράντοβιτς\nΑυτό που συνέβη με τον Παύλο Γιαννακόπουλο και τα συλλυπητήρια από τον αθλητικό και μη χώρο δεν είχε προηγούμενο. Ολοι είχαν μια κουβέντα να πουν, άλλοι λιγότερο κι άλλοι περισσότερο. Ολοι. Κυριολεκτικά. Από τον Αλέξη Τσίπρα μέχρι τον Νίκο Γκάλη. Από την ΠΑΕ Ολυμπιακός μέχρι τον Γιώργο Τζαβέλλα. «Ο Παύλος Γιαννακόπουλος μπορεί να μην είναι πια κοντά μας, όμως, ό,τι μεγαλειώδες δημιούργησε και όλους όσους ευεργέτησε είναι εδώ για να τον θυμίζουν για πάντα», ήταν μεταξύ άλλων όσα ανέφερε το δελτίο Τύπου της ΒΙΑΝΕΞ. «Η ΚΑΕ Παναθηναϊκός αναζητεί τις λέξεις για να αποχαιρετήσει τον Παύλο Γιαννακόπουλο, τον άνθρωπο που άλλαξε το ρου της ιστορίας της, το ελληνικό μπάσκετ, τον ελληνικό αθλητισμό. Παύλος Γιαννακόπουλος. Ο άνθρωπος που θα ζει για πάντα στις καρδιές μας», τα λόγια της ΚΑΕ.\nΟ Πρόεδρος της Δημοκρατίας Προκόπης Παυλόπουλος τηλεφώνησε στον Δημήτρη Γιαννακόπουλο για συλλυπητήρια ενώ ο Πρωθυπουργός Αλέξης Τσίπρας τον αποχαιρέτησε μέσω Twitter: «Αντίο στον Παύλο Γιαννακόπουλο. Τον άνθρωπο, τον επιχειρηματία, τον αθλητικό παράγοντα άλλου τύπου, τον θεμελιωτή του μεγάλου μπασκετικού Παναθηναϊκού».\n«Αγαπούσε όσο κανείς την ομάδα, τον ένιωθα σαν πατέρα», τόνισε ο τεράστιος Νίκος Γκάλης.\n«Η ΚΑΕ Ολυμπιακός εκφράζει τα θερμά της συλλυπητήρια στην οικογένεια του Παύλου Γιαννακόπουλου. Ας είναι ελαφρύ το χώμα που θα τον σκεπάσει», η ανακοίνωση του μπασκετικού Ολυμπιακού και ακολούθησε του ποδοσφαιρικού: «Η ΠΑΕ Ολυμπιακός εκφράζει τα θερμά της συλλυπητήρια για την απώλεια του Παύλου Γιαννακόπουλου».